**ការសម្ភាសរបស់អ្នកមីងញ៉ា សុខ**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះ ញ៉ា សុខ។

**ព៌តមានរបស់អ្នកមីងញ៉ា សុខ**

*អ្នកមីងញ៉ា សុខមានអាយុ៥១ឆ្នាំនៅក្នុងឆ្នាំ២០២១។ គាត់មានទីលំនៅបច្ចុប្បន្ននៅភូមិកម្មករ ឃុំស្រែសង្គម ស្រុកកោះញ៉ែក ខេត្តមណ្ឌលគិរី។ គាត់មានបងប្អូន៦នាក់ ស្រី៤នាក់ ប្រុស២នាក់ គាត់ជាកូនទី៤។ គាត់មានស្រុកកំណើតនៅក្នុងភូមិខេត្តក្រចេះ។ អ្នកមីងមានកូន៥នាក់ ប្រុស៥នាក់ ស្រី១នាក់។*

ក​៖ ចឹងជាដំបូងខ្ញុំអរគុណច្រើនមីងដែរបានអោយខ្ញុំពិភាក្សាជាមួយមីងទាក់ទងពីប្រវត្តិរបស់មីងហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយៗពួកគាត់បានស្គាល់និងបានដឹងជាពិសេសកូនៗរបស់មីងហើយហ្នឹងចៅៗបានស្គាល់អ្វីដែរមីងរៀបរាប់ទុកអោយពួកគាត់បានស្គាល់ពីប្រវត្តិរបស់មីងហើយនិងជីដូន ជីតារបស់មីងចឹងហាសមីង?

ខ៖ ចាស!

ក៖ បាទមីងចឹងមីងយល់ព្រមដើម្បីអោយខ្ញុំដាក់ការសម្ភាសមួយនិងទៅក្នុងវេបសាយរបស់សាលាដើម្បីតំកល់ទុកអោយកូនចៅមីងបានស្គាល់ទេមីង?

ខ៖ ចាសៗ!

ក៖ បាទមីងចឹងសំរាប់ខ្ញុំជាអ្នកសម្ភាសមីងខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសមីងគឺនៅថ្ងៃទី៦ខែ១ឆ្នាំ២០២១ហើយការសម្ភាសទាំងអស់និងគឺធ្វើឡើងនៅភូមិភូមិនិងភូមិកម្មករហីមីង?

ខ៖ ភូមិកម្មករ។

ក៖ ភូមិកម្មករ ឃុំស្រែសង្គម ស្រុកកោះញ៉ែក ខេត្តមណ្ឌលគិរីចឹងសំរាប់មីងឈ្មោះពេញរបស់មីងទាំងត្រកូលម៉ងឈ្មោះអីគេមីង?

ខ៖ ខ្ញុំហោស?

ក៖ បាទ!

ខ៖ ញ៉ា សុខ។

ក៖ ញ៉ា សុខ?

ខ៖ ឈ្មោះញ៉ា សុខ។

ក៖ ចុះមានឈ្មោះហៅក្រៅអត់មីង?

ខ៖ អត់ទេ។

ក៖ អត់មានឈ្មោះហៅក្រៅទេហោស?

ខ៖ អត់ទេតែប៉ុណ្ណឹងរហូតម៉ង។

ក៖ អូ៎!

ខ៖ ត្រកូលណុងរហូតម៉ង។

ក៖ បាទ!

ខ៖ អត់ដូរត្រកូលអត់ដូរឈ្មោះទៀត។

ក៖ រួចចុះកាលពីក្មេងធ្លាប់មាននរណាគេហៅឈ្មោះមីងអីផ្សេងដូចជាឪពុកម្ដាយឬមួយក៏មិត្តភក្តិហៅលេងហាស?

ខ៖ អត់ទេៗ។

ក៖ ចឹងហៅសុខតែប៉ុណ្ណឹងទេណេះមីងណេះ?

ខ៖ ចាស!

ក៖ អូ៎បាទមីងចុះសំរាប់មីងសព្វថ្ងៃមីងអាយុប៉ុន្មានមីង?

ខ៖ អាយុ៥១ឆ្នាំហើយហី!

ក៖ ៥១ហេស?

ខ៖ ចាស!

ក៖ ៥១ឆ្នាំចុះកើតនៅថ្ងៃខែឆ្នាំណាមីងចាំអត់?

ខ៖​ គ្មានចាំទេលោកគ្រូហេសចប់ហើយខ្ញុំហោស!

ក៖ អត់ចាំទេហោស?

ខ៖ អត់ចាំទេ។

ក៖ ឆ្នាំ១៩០០ប៉ុន្មានក៏មីងអត់ចាំដែរ?

ខ៖ មិនចាំទេលោកគ្រូហេស!

ក៖ អូ៎!

ខ៖ ចប់ហើយខ្ញុំហោស!

ក៖ ចុះអាលក្ខណៈឆ្នាំច័ន្ទគតិជូត ឆ្លូវ ខាល មីងចាំអត់?

ខ៖ ចាំ។

ក៖ អាហ្នឹងឆ្នាំអីគេ?

ខ៖ ខ្ញុំឆ្នាំមមី។

ក៖ ឆ្នាំមមីងហោស?

ខ៖ ចាស!

ក៖ អូ៎បាទមីងរួចចុះអើ..ស្រុកកំណើតដែរមីងកើតម៉ងមីងកើតនៅណាមីង?

ខ៖ នៅក្រោយបន្ទាយ ស្រុកព្រែកប្រសប់ ខេត្តក្រចេះ។

ក៖ អូ៎នៅខាងខេត្តក្រចេះហោសមីងហោស?

ខ៖ ហ្នឹងហើយៗ!

ក៖ អូ៎ចឹងសំរាប់មីងមិញមីងប្រាប់ថាមីងមានបងប្អូនទាំងអស់៦នាក់ហេសមីងហេសអូ៎បងប្អូន៥នាក់ហេសមីង?

ខ៖ ៥នាក់ប្រុស៤, ស្រី១។

ក៖ ប្រុស៤, ស្រី១?

ខ៖ ចាស!

ក៖ ចុះមីងកូនទីប៉ុន្មានមីង?

ខ៖ ខ្ញុំមើលទី១ទី២ទី៣ខ្ញុំទី៤។

ក៖ ជាកូនទី៤អូ៎!

ខ៖ មើលទី៣។

ក៖ ជាកូនទី៣ហេស?

ខ៖ មើលខិន ខនប្រុស២អូ៎និយាយបងស្លាប់មួយមែន។

ក៖ ប្រុស២, ស្រី៤?

ខ៖ ប្រុស២, ស្រី៤។

ក៖ ចឹង៦នាក់ហេសមីង?

ខ៖ ហ្នឹងហើយៗ!

ក៖ អូ៎!

ខ៖ ប្រុស២, ស្រី៤ប៉ុនស្លាប់មួយហើយនៅសល់តែសព្វថ្ងៃនៅសល់៥។

ក៖ អូ៎បាទ!

ខ៖ ៥ប្រុស១, ស្រី៤។

ក៖ ស្លាប់ណុងស្លាប់បងគេឬមួយក៏ម៉េច?

ខ៖ បងគេបង្អស់។

ក៖ កើតអីបានគាត់ស្លាប់?

ខ៖ ឈឺគ្រូអើយឈឺត្រេត្រយៗយើងខ្ញុំនៅណេះដែរមានដឹងថាបងឈឺស្លាប់ណាអត់។

ក៖ អូ៎ប៉ុន្តែកាលគាត់ឈឺនិងគាត់ស្លាប់និងគាត់ចាស់ហើយហី?

ខ៖ ទេក្មេងនិង៤០ជាងហ្នឹង!

ក៖ អូ៎ចឹងមានន័យថា..?

ខ៖ ហេ៎មិនដល់ផងអើស្លាប់និងប៉ុន្មានឆ្នាំហើយ២០ឆ្នាំជាងហើយគ្រូហេស!

ក៖ ចឹងមានន័យថាគាត់..?

ខ៖ ឆ្នាំកោរបងខ្ញុំដែរងាប់ណុងឆ្នាំកោរ។

ក៖ ចឹងមានន័យថាជាង១០ឆ្នាំហើយណេះ?

ខ៖ ២០ឆ្នាំជាងហើយ!

ក៖ ២០ឆ្នាំជាងហើយណេះ?

ខ៖ ហ្នឹងហើយ!

ក៖ អូ៎បាទ! មីងអាចប្រាប់ឈ្មោះបងប្អូនដែរមីងអើ..បងប្អូនរបស់មីងម៉ងហាសម៉ងហាសមីងអាចប្រាប់ឈ្មោះពួកគាត់បានទេពួកគាត់ឈ្មោះអីគេខ្លះទៅទាំងបងៗ?

ខ៖ បងគេបង្អស់ណាស់។

ក៖ បាទ!

ខ៖ ឈ្មោះខុន។

ក៖ ឈ្មោះខុន?

ខ៖ ហ្នឹងហើយជាខុនចឹងទៅត្រកូលហាស!

ក៖ ញ៉ា ខុនហែងជា ខុនមីង?

ខ៖ អូ៎បើអូ៎ដាក់ខាងឪពុកច្រឡំ។

ក៖ ដាក់ខាងឪពុក?

ខ៖ ញ៉ា ខុន។

ក៖ រួចចុះទី២?

ខ៖ ញ៉ា ខន។

ក៖ ញ៉ា ខន?

ខ៖ ចាស!

ក៖ ប៉ុន្តែគាត់នៅណាហើយគាត់ធ្វើអីទៅ?

ខ៖ គាត់នៅក្រចេះហោសឈ្មោះខន។

ក៖ ប៉ុន្តែគាត់ធ្វើអីគេទៅនៅណុង?

ខ៖ មានធ្វើអីធ្វើស្រែហ្នឹង!

ក៖ ធ្វើស្រែហោស?

ខ៖ អ្នកស្រែទាំងអស់គា្ននិងសុទ្ធតែអ្នកស្រែអ្នកកំសត់ហ្នឹង!

ក៖ បាទរួចចុះ..?

ខ៖ បងប្អូនខ្ញុំអត់មានបានធ្វើការមួយទេគ្រូហេសចុះបែកពីជំនាន់ប៉ុលពតមកយើងមិនចេះអក្សរអីណា។

ក៖ បាទ!

ខ៖ ហ្នឹងហើយក៏នាំគា្នមានតែការងារស្រែចំការហ្នឹងហើយ!

ក៖ អូ៎បាទ! រួចចុះអើចងសំរាប់ដូចជាបងទី៣គាត់ធ្វើអីគេហើយគាត់ឈ្មោះអីគេទៅ?

ខ៖ បងទី៣ឈ្មោះនី។

ក៖ គាត់នៅណានៅក្រចេះដែរ?

ខ៖ នៅហ្នឹង!

ក៖ នៅហ្នឹងហោស?

ខ៖ ចាស! ប៉ុន្តែនៅធ្វើស្រែនៅចំការហោស!

ក៖ នៅចំការ?

ខ៖ ហ្នឹងហើយ!

ក៖ នៅណានៅខាងក្រុមហ៊ុនហោស?

ខ៖ ហ្នឹងហើយ!

ក៖​ អូ៎បាទ! គាត់ណុងមានកូនចៅដែរ?

ខ៖ មានមានកូនចៅដែរ។

ក៖ មានកូនមានចៅអស់ហើយណេះ?

ខ៖ មាន។

ក៖ អូ៎ចុះមកបន្ទាប់មកបានមីទី៤ទី៣?

ខ៖ ហ្នឹងហើយៗខ្ញុំទី៤។

ក៖ ទី៤រួចចុះទី៣នរណាគេ?

ខ៖ ទី៣ដើរដែរស្រីដែរ។

ក៖ អូ៎!

ខ៖ ដើរដែរអត់នៅស្រុកដែរហ្នឹងគា្នដើររសាត់អន្ត្រាត់អន្ត្រែងគា្នទី៤និងហើយហេ៎ខ្ញុំទី៤ហាសអើកូន៦នាក់អូ៎ទី៣មើលគ្រូចាំមើលហាសខុន ខន យាយនី ខ្ញុំ។

ក៖ មីទី៤?

ខ៖ ទី៤ត្រូវហើយ!

ក៖ ហើយយាយនីនិងឥឡូវគាត់នៅណាទៅនៅដល់ណាទៅ?

ខ៖ នៅអ៊ីវិហារទួលនៅ..។

ក៖ អូ៎!

ខ៖ នៅស្រែដែរនៅចំការធ្វើចំការធ្វើស្រែ។

ក៖ អូ៎គាត់ធ្វើអីគេនៅណុង?

ខ៖ ធ្វើចំការធ្វើស្រែហីចំការអត់ទេធ្វើស្រែ។

ក៖ ធ្វើស្រែហោស?

ខ៖ ហ្នឹងហើយ!

ក៖ អូ៎!

ខ៖ ធ្វើអីបើគាត់ចាស់ៗដែរហើយនៅតែផ្ទះឈឺត្រាំត្រយៗដូចចឹង។

ក៖ អូ៎កូនចៅនៅមើលយើងទៅ?

ខ៖ ហ្នឹងហើយកូនចៅអោយទៅម្នាក់តិចៗទៅ។

ក៖ បាទ! រួចទៅទី៤មីងនៅហ្នឹង?

ខ៖ ហ្នឹងហើយខ្ញុំទី៤។

ក៖ រួចចុះទី៥?

ខ៖ ទី៥ដើរដើរដឹងទៅណាទេដើរនៅណាទេ។

ក៖ អើប្រុសហោស?

ខ៖ ស្រីដែរលែងប្ដីប្ដីនិងគេទៅយកប្រពន្ធទៀតវារត់តាមកូនចឹងណាស់គ្រូ។

ក៖ ដើរលក្ខណៈដើររកស៊ីតើហីមីងហេសមែនដើរ..?

ខ៖ ដើរដឹងនៅណាទេគេរកស៊ីនៅណានៅណីទេអត់ដឹងដែរ។

ក៖ អូ៎យើងទៅដល់ស្ទឹងត្រែង?

ខ៖ ហ្នឹងហើយ។

ក៖ អូ៎!

ខ៖ រួចបើថាគោលដៅវានៅអ៊ីណោះដែរមកតែខ្ញុំ២នាក់បងប្អូននិងមកណេះហ្នឹង!

ក៖ អូ៎បាទ!

ខ៖ ចាស!

ក៖ រួចចុះទី៦កូនពៅ?

ខ៖ ទី៦នៅអន្លុងវែង។

ក៖ ធ្វើអីគេនៅណុង?

ខ៖ នៅណុងធ្វើស្រែដែរហ្នឹង!

ក៖ ធ្វើស្រែ?

ខ៖ ធ្វើចំការ។

ក៖ អូ៎!

ខ៖ ប្រពន្ធណុងអោយចាំផ្ទះទៅប្ដីនិងដើរប្រពន្ធណុងដើរលក់ដើរដូរតេកតក់ៗទៅ។

ក៖ អូ៎!

ខ៖ វាធ្វើស្រែទៅក្រោយផ្ទះទៅមើលស្រែទៅ។

ក៖ និយាយរួមនិងបងប្អូនយើងទាំងអស់គឺធ្វើស្រែចំការទាំងអស់?

ខ៖ ធ្វើស្រែចំការទាំងអស់មានពីណាបានធ្វើអីព្រោះដូចខ្ញុំប្រាប់គ្រូឯងថាពីដើមយើងល្ងង់យើងអត់ចេះអក្សរដោយសារអីដោយសារជំនាន់ប៉ុលពតនិងខ្ញុំនៅតូចដែរទៅ។

ក៖ បាទ!

ខ៖ ចេះតែនាំគា្នរត់ទៅចោលផ្ទះចោលសំបែងទៅល្ងង់សុទ្ធបណ្ដោយ។

ក៖ អូ៎!

ខ៖ គ្មានចេះអក្សរមួយបៀកទេគ្រូហេសដូចដឹកគោខ្វាក់ឡើងតុគុយទាវចឹង។

ក៖ ចុះអើមីងមានជាអនុស្សាវរីយ៍ឬមួយក៏ជាសាច់រឿងអីជាមួយបងៗឬមួយក៏ប្អូនៗកាលនៅក្មេងៗធ្លាប់អីគេខ្លះចាំអត់ទាំងការពិបាកទាំងភាពសប្បាយអីចឹងហាស?

ខ៖ ហ្នឹងហើយគ្មានដែរសប្បាយទេគ្រូហេសគ្មានដែរមានសប្បាយអីនិងគេទេបើខ្ញុំកំសត់ជាងគេដល់ត្រួសព្រៃធ្វើចំការ។ ចុះយើងពីដើមចុះមានស្អីមានកាប់ចំការនិងកាប់ចំការដាំស្រូវដាំអីនិងមានតែចឹង។

ក៖ បាទមីងបាទ!

ខ៖ ចាស! រួចប្រវត្តិជូចត់ណុងវាមានបើសប្បាយណុងវាមិនដែរមាននិងគេព្រោះយើងក្រហាសណាស់គ្រូ។

ក៖ បាទ!

ខ៖ មិនដែរមាននិងគេទេខ្ញុំអីសោះបណ្តោយ។

ក៖ រួចចុះយើងជាមួយបងប្អូនយើងមិនធ្លាប់មានជាសាច់រឿងអីដូចថាធ្លាប់ធ្វើស្រែអីជាមួយគា្នដែរយើងជាអនុស្សាវរីយ៍ហាសធ្លាប់មានអត់?

ខ៖ ខ្ញុំអត់បានធ្វើស្រែជាមួយគេទេព្រោះអីបានចឹងគេបានប្ដីបានប្រពន្ធមិនគេបែកៗអស់ទៅ។

ក៖ បាទ!

ខ៖ រួចជំនាន់ប៉ុលពតណាស់គ្រូ។

ក៖ បាទ!

ខ៖ យកប្ដីជំនាន់ប៉ុលពតបែកអស់ចឹងទៅនៅខ្ញុំតូចៗជាមួយម៉ែអីចឹងទៅម៉ែខ្ញុំប៉ាខ្ញុំទៅបាត់ចងទៅប៉ាខ្ញុំពីដើមនិងគាត់ជាប់គុកស្រុកយួនគាត់ធ្វើប្រធានជំនាន់ប៉ុលពតណាស់។

ក៖ បាទ!

ខ៖ ដល់គេចាប់ទៅម៉ែខ្ញុំធ្វើចំការចិញ្ចឹមកូន។

ក៖ អូ៎ពិបាកចឹងណេះមីងណេះ?

ខ៖ ចាស!

ក៖ អូ៎ចុះអើមីងគិតថាចឹងសំរាប់ដូចជាឪពុករបស់មីងមិញឈ្មោះអីគេមីង?

ខ៖ ឈ្មោះស៊ុន។

ក៖ ឈ្មោះញ៉ា ស៊ុនណេះមីង?

ខ៖ ចាស! ញ៉ា ស៊ុន។

ក៖ ប៉ុន្តែដូចជាឥឡូវគាត់ស្លាប់ហើយឬមួយក៏នៅ?

ខ៖ ស្លាប់អស់ហើយទើបស្លាប់ទើបប្រហែលជាមួយឆ្នាំហ្នឹង!

ក៖ អូ៎គាត់ទើបស្លាប់ថ្មីៗហ្នឹងដែរហោស?

ខ៖ ហ្នឹងហើយប៉ាខ្ញុំស្លាប់ប្រហែល..។

ក៖ គាត់អាយុប៉ុន្មានហើយគាត់ស្លាប់?

ខ៖ គាត់អាយុ៨១ហើយ!

ក៖ ស្លាប់អាយុ៨១?

ខ៖ ចាស!

ក៖ អូ៎រួចចុះអើសំរាប់ម្ដាយ?

ខ៖ ម្ដាយខ្ញុំអាយុ៨០ស្លាប់។

ក៖ ប៉ុន្តែគាត់ស្លាប់ពេលណា?

ខ៖ ទើបស្លាប់ដែរប៉ាមិនទាន់១០០ថ្ងៃផងម៉ែស្លាប់ដែរនិងស្លាប់ទាំងអស់គា្នទៅ។

ក៖ អូ៎ចឹងមានន័យថាគាត់បងប្អូនគា្នតែមួយឆ្នាំទេណេះមីងណេះ?

ខ៖ ២ឆ្នាំ។

ក៖ ២ឆ្នាំហោស៨១ ៨២?

ខ៖ ប៉ាខ្ញុំបងហ្នឹងហើយប៉ាខ្ញុំបង២ឆ្នាំ។

ក៖ ៨០ ៨១ហើយស្លាប់..?

ខ៖ ហ្នឹងហើយ!

ក៖ ខុសគា្នតែបន្តិចហ្នឹង?

ខ៖ ហ្នឹងហើយ!

ក៖ ចឹងតែ១ឆ្នាំហ្នឹង?

ខ៖ ហ្នឹងហើយ១ឆ្នាំ២នាក់ទាំងអស់គ្នាម៉ង។

ក៖ អូ៎៨០?

ខ៖ និយាយរួមទៅគ្រូហេសនិយាយរួមទៅខ្ញុំកំសត់ជាមួយម៉ែខ្ញុំប៉ាខ្ញុំជាប់គុកស្រុកយួនណុងគាត់ចិញ្ចឹមកូនណាស់។

ក៖ អូ៎!

ខ៖ ដូចធ្វើចំការធ្វើអីចឹងទៅខ្ញុំអត់បានធ្វើចំការធ្វើអីមើលប្អូនចឹងណាស់គ្រូ។

ក៖ បាទបងបាទមីង!

ខ៖ ដល់ពេលចឹងទៅដល់ពេលសម័យមកយើងឥឡូវនិងដល់ពេលរត់រួចហើយអីរួចហើយនិងទាំងខ្ញុំបានប្ដីបានអីខ្ញុំបែកពីម៉ែខ្ញុំមកចឹងទៅ។

ក៖ បាទ!

ខ៖ គាត់ណុងក៏នៅក្រចេះទៅខ្ញុំនិងដើរដូចថាយើងក្រមិនដើររកស៊ី។

ក៖ បាទមីង!

ខ៖ ដើរទៅណោះតិចទៅណេះបន្តិចវេចកូនដើរទៅរួចចុះបើយើងអត់ហើយ!

ក៖ អូ៎រួចចុះអើ..ចឹងឪពុកគាត់ធ្លាប់ប្រាប់ពីប្រវត្តិកាលគាត់នៅក្មេងទៅមីងអត់?

ខ៖ គាត់ពីក្មេងគាត់បួសលោក។

ក៖ គាត់បួសលោកហោស?

ខ៖ ហ្នឹងហើយគាត់បួសលោក។

ក៖ រួចទៅ..?

ខ៖ ប៉ាខ្ញុំក្រដែរនិងគាត់មានអីគាត់នៅពីកំលោះគាត់មានធ្វើការងារអីគាត់បួសលោកហ្នឹង!

ក៖ បាទ!

ខ៖ ដល់គាត់សឹកយកម៉ែខ្ញុំម៉ងហ្នឹង!

ក៖ អូ៎បាទ! ប៉ុន្តែអើគាត់ជាប់គុកនិងគាត់ជាប់គុកដោយសារអីគេ?

ខ៖ ​គាត់ណុងជំនាន់ប៉ុលពតគាត់និងមិនគាត់ធ្វើប្រធាន។

ក៖ បាទ!

ខ៖ ប្រធានក្រុមប្រធានភូមិចឹងណាស់។

ក៖ បាទមីង!

ខ៖ ដល់ពេលយួនចូលមកមិនចាប់យកទៅយួនអស់រលីងយកទៅដាក់គុកស្រុកយួនអស់រលីង។

ក៖ អូ៎ទៅដាក់នៅស្រុកយួនហោស?

ខ៖ ហ្នឹងហើយដល់ពេលចឹងទៅគេស៊ើបប្រវត្តិគាត់ល្អអីចឹងទៅដូចថាចេះចុះទៅគេក៏លែងគាត់មកវិញមក។

ក៖ គេលែងមកវិញមក?

ខ៖ ហ្នឹងហើយមកជួបជុំកូនប្រពន្ធវិញមក។

ក៖ អូ៎បាទ!

ខ៖ មកធ្វើតែស្រែចំការនិងគ្រូហេសបើយើងចាស់ៗហើយដូចប្រវេកពិបាករកអីនិងគេមានដែរជំនួញជូញដូរអីនិងគេព្រោះយើងគ្មាន។

ក៖ បាទ! យើងមិនដងថារកស៊ីស្អីគេណេះមីង?

ខ៖ អត់។

ក៖ រួចចុះអើចឹងសំរាប់ឪពុកគាត់អ្នកស្រុកនៅណាមីង?

ខ៖ នៅកំពត។

ក៖ នៅកំពតទេហោស?

ខ៖ ចាស!

ក៖ ឪពុកអ្នកកំពត?

ខ៖ ម្ដាយនៅក្រចេះ ឪពុកនៅកំពត។

ក៖ កំពត ម្ដាយក្រចេះណេះមីងណេះ?

ខ៖ ចាស! ស្រុកកំណើតគាត់នៅក្រចេះម៉ងហ្នឹង!

ក៖ ចឹងយាយតាខាងឪពុកអ្នកកំពត?

ខ៖ ខាងប៉ាខ្ញុំនៅកំពត។

ក៖ អូ៎!

ខ៖ ខាងម៉ែខ្ញុំនៅក្រចេះ។

ក៖ អូ៎កំពត ម្ដាយនៅខាងក្រចេះរួចចអើចឹងមីងគិតថាសំរាប់ឪពុករបស់មីងហាស?

ខ៖ ចាស!

ក៖ កាលគាត់នៅរស់កាលគាត់នៅបានម្ដាយមីងដំបូងគាត់រកស៊ីអីគេចិញ្ចឹមជីវិត ចិញ្ចឹមកូនចៅ ចិញ្ចឹមប្រពន្ធ ចិញ្ចឹមក្រុមគ្រួសារមីង?

ខ៖ អូ៎ប៉ាខ្ញុំគាត់ធ្វើស្រែគាត់នៅពីសង្គមចាស់គាត់អត់ដែររកស៊ីអីទេព្រោះគាត់ដូចថាគាត់បួសពីលោកចឹងទៅគាត់លែងរកស៊ីអីគាត់នៅចឹងទៅរួចម៉ែខ្ញុំគាត់ធ្វើស្រែហ្នឹង!

ក៖ ចឹងហោសមីងគាត់ធ្វើតែស្រែទេហោស?

ខ៖ គាត់ធ្វើតែស្រែទេអត់ទេធ្វើតែស្រែនិងគោក៏មិនចិញ្ចឹមនិងគេស្អីក៏អត់ដែរប៉ាខ្ញុំធ្វើតែស្រែមួយមុខទេ។

ក៖ គាត់ដែរឡើងត្នោត កូរស្ករត្នោតអីអត់?

ខ៖ អត់ទេប៉ាខ្ញុំអត់ចេះឡើងត្នោតទេឡើងឈើអត់រួចទេ។

ក៖ អូ៎ចឹងហោសអូ៎ចឹងមានន័យថាគាត់ធ្វើតែស្រែសំរាប់ចិញ្ចឹមជីវិតគ្រួសារយើង?

ខ៖ ចាស! ហ្នឹងហើយចិញ្ចឹមតែធ្វើតែស្រែមួយរដូវយើងធ្វើស្រែទៅដល់ខែស្រែធ្វើទៀតទៅ។

ក៖ អូ៎!

ខ៖ ចងទេគ្រូហេសបើថាអោយឡើងត្នោតឡើងអីប៉ាខ្ញុំអត់ចេះទេ។

ក៖ អូ៎!

ខ៖ មកពួកខ្ញុំក៏អត់ចេះដែរឡើងត្នោតឡើងអីបានធ្វើតែស្រែហ្នឹង!

ក៖ បាទៗមីប៉ុន្តែឪពុករបស់មីងស្លូតតើណេះមីងណេះ?

ខ៖ ស្លូតណាស់អត់ចេះមាត់ទេគ្រូហេសចង់ពីណាមានបានប៉ុន្មានហូរហៀរប៉ុន្មានក៏ប៉ាខ្ញុំអត់មាត់ដែរ។

ក៖ អូ៎!

ខ៖​ អត់ចេះដូចមើលងាយគេក្បែរខាងមើលអីច្រណែនវ័នទារគេគឺអត់។

ក៖ អត់សោះម៉ង?

ខ៖ ដូចព្រះចឹង។

ក៖ អូ៎!

ខ៖​សួរប្ដីខ្ញុំមើលចិត្តដូចព្រះ។

ក៖ អាហ្នឹងឪពុក?

ខ៖ ចាស! ហ្នឹងហើយបើម៉ែខ្ញុំគ្រាន់ចង់មានចង់បានជេរមាត់អី។

ក៖ អូ៎!

ខ៖ ហ្នឹងហើយ!

ក៖ ប៉ុនគាត់កាចដែរណេះ?

ខ៖ ហ្នឹងហើយម៉ែខ្ញុំកាចបើប៉ាខ្ញុំមហាចិត្តព្រះ។

ក៖ ប៉ុន្តែម្ដាយរបស់មីងគាត់ធ្វើអីគេសំរាប់ចិញ្ចឹមជីវិតដែរមីងធ្វើស្រែចំការដូចឪពុកដែរ?

ខ៖ ហ្នឹងហើយធ្វើស្រែហ្នឹង!

ក៖ គាត់អត់មានរកស៊ីអីផ្សេងទៀតទេហោស?

ខ៖ អត់ទេ។

ក៖ លក់ដូរអីអត់ទេ។

ក៖ អត់ទេលោកដូរអីគ្រូអើយគាត់ចាស់ៗអស់ហើយនិងធ្វើតែស្រែទៅនាំកូនធ្វើស្រែធ្វើចំការចឹងទៅ។

ក៖ អូ៎បាទ!

ខ៖ ចាស!

ក៖ ចឹងមីងមានជាអនុស្សាវរីយ៍ឬមួយក៏សាច់រឿងអីជាមួយឪពុកម្ដាយអត់មីងកាលនៅក្មេងៗ?

ខ៖ ខ្ញុំហ្នឹង?

ក៖ បាទ!

ខ៖ គ្មានទេបានតែគ្មានសាច់រឿងអីយើងកំសត់កំរឆ្អែតហើយធ្វើស្រែធ្វើចំការនិងណាស់។

ក៖ បាទ!

ខ៖ ដល់ពេលបានប្ដីទៅមិនបែកចេញមកទៅ។

ក៖ អូ៎!

ខ៖ ម៉ែខ្ញុំគាត់នៅ២នាក់យាយតាគាត់ហ្នឹង!

ក៖ បាទ!

ខ៖ គាត់អត់នៅជាមួយកូនណាទេគាត់នៅតែ២នាក់យាយតាកូនណាយកទៅនៅជាមួយក៏គាត់អត់ថាខ្ចិលទៅនៅជាមួយគេព្រោះកូនក្រដែរកុំអោយកូនប្រសារគេមើលងាយគាត់ណាស់។

ក៖ បាទមីង!

ខ៖ គាត់សុខចិត្តនៅតែ២នាក់ប្ដីប្រពន្ធទៅ។

ក៖ អូ៎!

ខ៖ ដល់ពេលគាត់ឈឺខ្ញុំទៅថែគាត់ទៅ។

ក៖ បាទមីងគាត់នៅក្រចេះណេះមីង?

ខ៖ ចាស!

ក៖​អូ៎បាទ! ចុះអើមិញមីងប្រាប់ថាឪពុកគាត់ធ្លាប់ប្រាប់ពីប្រវត្តិកាលគាត់នៅក្មេងទៅបួសទៅអី?

ខ៖ ចាស!

ក៖ ចុះម្ដាយមីងធ្លាប់ប្រាប់ពីប្រវត្តិទៅមីងអត់កាលគាត់នៅក្មេងហាស?

ខ៖ ម៉ែខ្ញុំ។

ក៖ បាទ!

ខ៖ គាត់ពីដើមគាត់កាត់អូសឡបញ្ចូលឡចេញឡគាត់ដូចបងប្អូនគាត់អត់មានមនុស្សប្រុសចឹងហាស!

ក៖ បាទមីង!

ខ៖ ហ្នឹងហើយគាត់ធ្វើស្រែ បញ្ចូលអូសឡ។

ក៖ អូ៎!

ខ៖ កាត់អូស។

ក៖ ប៉ុន្តែ..?

ខ៖ ម៉ែខ្ញុំបង់ត្រីចាវទូកទៀតម៉ែខ្ញុំ។

ក៖ ដោយសារគាត់អ្នកនៅខាងស្រុកទន្លេណេះ?

ខ៖ ហ្នឹងហើយនៅស្រុកទន្លេរួច..។

ក៖ ប៉ុន្តែគាត់មានដែរបង្រៀនកូនចៅអត់ទាក់ទងពីនេសាទត្រីឬមួយក៏បង់ត្រីចាវទូកអីហាស?

ខ៖​អត់ទេគាត់ផ្ដាំកុំអោយកូនធ្វើតំរាប់តាមគាត់ព្រោះគាត់នឿយ។

ក៖ នឿយហោស?

ខ៖ ហ្នឹងហើយកុំមិនបាច់ធ្វើចឹងៗទេនឿយណាស់។

ក៖ អូ៎បាទ!

ខ៖ ចាស!

ក៖ ចុះអើចងសំរាប់មិញជីដូនខាងឪពុកឈ្មោះយាយងាំ តាញ៉ា?

ខ៖ ហ្នឹងហើយ!

ក៖ អូ៎បាទ! ចុះជីដូនខាងម្ដាយឈ្មោះជា យាយសៀងណេះមីងណេះ?

ខ៖ តាជា យាយសៀង។

ក៖ អូ៎ប៉ុន្តែឥឡូវប៉ុន្តែមីងដឹងថាពួកគាត់ស្លាប់អាយុប៉ុន្មានអត់មីង?

ខ៖ ជីតាខ្ញុំហោស?

ក៖ បាទ!

ខ៖ ជីតាខ្ញុំគាត់អាយុ៩៧ចឹងហើយគាត់សុគ្រាចវត្ត។

ក៖ អូ៎!

ខ៖​ គេតំកល់នៅវត្តម៉ងណាស់គ្រូ។

ក៖ បាទ!

ខ៖ គេចាក់សាបតំកល់ម៉ងគេតំកល់គាត់នៅក្នុងវត្តម៉ង។

ក៖ ហ្នឹងជីតាខាងឪពុក?

ខ៖ ជីតាខាងម្ដាយ។

ក៖ ខាងម្ដាយហេស?

ខ៖ ចាស!

ក៖ អូ៎!

ខ៖ បើខាងឪពុកខ្ញុំអត់ដងផងគាត់ស្លាប់តាំងពីប៉ាខ្ញុំនៅក្មេងហាសណាស់។

ក៖ បាទ! ជីដូនក៏អត់ដងដែរណេះមីងណេះ?

ខ៖​ អត់ទេខ្ញុំអត់ស្គាល់ទេព្រោះអីគាត់ស្លាប់តាំងពីប៉ាខ្ញុំនៅក្មេងៗណោះហ្នឹង!

ក៖ បាទមីងបាទ!

ខ៖ គាត់គ្រាន់ប្រាប់ខ្ញុំថាម្ដាយគាត់ឈ្មោះចេះឪពុកគាត់ឈ្មោះចេះចឹងហាសណាស់។

ក៖ បាទមីង!

ខ៖ ហ្នឹងហើយ!

ក៖ ចុះអើមីងគិតថាចឹងសំរាប់ដូចជាមីងមកនៅស្រុកកោះញ៉ែក ខេត្តមណ្ឌលគិរីនិងអស់រយះពេលប៉ុន្មានឆ្នាំហើយមីង?

ខ៖ អើមើលហេ៎មិនទេខ្ញុំអាយុ៣០ជាងរួចមកឥឡូវខ្ញុំ៥០ជាងគិតមើល២០ឆ្នាំជាងគ្រូ។

ក៖ អត់ទេ១០ឆ្នាំជាងទេ?

ខ៖ ១០ឆ្នាំជាងហើយ!

ក៖ បាទ! ១៤ឆ្នាំហេសមីងមកនៅអាយុប៉ុន្មាន៣០ប៉ុន្មានហើយ?

ខ៖ ខ្ញុំនៅអាយុ៣០ប៉ុន្មានជិត៤០ហើយ!

ក៖ ជិត៤០ចឹងមានន័យថាត្រឹម១០ឆ្នាំជាងទេមីង?

ខ៖ ហ្នឹងហើយៗល្បាកហ្នឹង!

ក៖ បាទ! ១៤ឆ្នាំ?

ខ៖ ហ្នឹងហើយ!

ក៖ រួចចអើចឹងមីងមករស់នៅមីងមកតាមរយះអីគេមីង?

ខ៖ មកតាមខ្មោចសល់ហោស!

ក៖ អូ៎!

ខ៖ ខ្មោចពូសល់ណុងយកមក..។

ក៖ សល់ការាសាំងយើងនេះ?

ខ៖ ហ្នឹងហើយយកមកដូចធ្វើព្រូគេចឹងណាស់គ្រូ។

ក៖ បាទ!

ខ៖ មកធ្វើមកស៊ីឈ្នួលគេនិយាយរួមទៅយើងមកស៊ីឈ្នួលគេ។

ក៖ បាទ!

ខ៖ ដល់មកស៊ីឈ្នួលគេចឹងទៅដូចថាខ្ចិលទៅវិញនៅនិងគេនិងឯងនិងទៅ។

ក៖ អូ៎!

ខ៖ ហ្នឹងហើយបានស្គាល់ស្រុកហ្នឹងៗ!

ក៖ បានមករកស៊ីនៅស្រុកហ្នឹង?

ខ៖ ហ្នឹងហើយមករកស៊ីនៅស្រុកនិងម៉ងហ្នឹង!

ក៖ អូ៎ចុះយើងមករកស៊ីនឹងដំបូងយើងមកធ្វើអីគេទៅមីងនៅហ្នឹង?

ខ៖ មកស៊ីឈ្នួលគេគ្រូ។

ក៖ ស៊ីឈ្នួលគេ?

ខ៖ ដើរស៊ីឈ្នួលគេទៅទាំងខ្ញុំ ទាំងប៉ាវាដើរទៅដូចថាយើងជាកៅស៊ូអើយើងទៅស៊ីឈ្នួលកៅស៊ូគេទៅប្ដីទៅស៊ីឈ្នួលគេទៅណេះទៅណោះទៅខ្ញុំណេះនាំកូនទៅស៊ីឈ្នួលគេទៅណាស់។

ក៖ បាទមីងបាទ!

ខ៖ ស៊ីឈ្នួលគេដូចហោសដាក់ជីកៅស៊ូ ហោសដាំកៅស៊ូ ហោសច្រូតសណ្ដែកសៀង ហោសដកសណ្ដែកដីអីចងទៅ។

ក៖ អូ៎!

ខ៖ យើងមិនទៅ។

ក៖ រួចចុះអើដល់ឥឡូវយើងអត់ធ្វើអីទេ?

ខ៖ ឥឡូវធ្វើអីគ្រូហេសបើកូនឈឺឡើតៗនៅដៃទាំងមួយទាំង២វេទនាជាងអីទៀតហ្នឹង!

ក៖ អូ៎ កូនឈឺដែរណេះ?

ខ៖ ហ្នឹងហើយឈឺទាំងអស់គា្នទាំង៣ហ្នឹង!

ក៖ បាទមីងរួចចុះមីងគិតថាមានបងប្អូនកូនចៅណាដែរទៅរស់នៅក្រៅប្រទេសអត់នៅថៃ នៅវៀតណាមអី?

ខ៖ អត់ទេ។

ក៖ អត់មានទេណេះ?

ខ៖ អត់មានទេ។

ក៖ ចុះនៅខេត្តផ្សេងជៀសពីស្រុកកោះញ៉ែកនិងមាននៅខាងក្រចេះ?

ខ៖ បងប្អូនអាខ្លះទៅនៅអន្លុងវែងទៅបើថាអោយនៅប្រទេសក្រៅគ្មានទេគ្រូអើយ!

ក៖ អូ៎!

ខ៖ បានថាគ្មានយើងគ្មានបានមានបុណ្យគេ។

ក៖ ចុះមានអ្នកនៅក្រចេះនៅកំពតមានអត់?

ខ៖ មានពៅគេនៅអន្លុងវែង។

ក៖ ​អូ៎!

ខ៖ មីចែខ្ញុំនៅក្រចេះប្អូនៅក្រចេះ២នាក់ទៀត។

ក៖ អូ៎បាទ!

ខ៖ មកនិងមករស់នៅនិងកោះញ៉ែកនិងមានតែខ្ញុំ២នាក់បងស្រីទេ។

ក៖ បាទមីងបាទ!

ខ៖ ហ្នឹងហើយ!

ក៖ រួចចុះមីងគិតថាចឹងសំរាប់ពូគាត់ឈ្មោះអីគេប្ដីរបស់មីង?

ខ៖ ឈ្មោះជា គុណហេង ឪពុកជា គាត់និងហេង។

ក៖ ជា​ គុណហេងហោស?

ខ៖ ជា គុណហេង។

ក៖ ជា គុណហេងរួចចុះអើមីងការអស់រយះពេលប៉ុន្មានឆ្នាំទៅចឹង?

ខ៖ ខ្ញុំហោសយកគាត់អាយុតាំងពីការពីអាយុ១៦គិតមើលប៉ុន្មានឆ្នាំ។

ក៖ មីងអាយុ១៦ឆ្នាំ?

ខ៖ ហ្នឹងហើយ!

ក៖ ការ១៩៨៣ចឹងមានន័យថាអស់៣៧ឆ្នាំ?

ខ៖ ណុងហើយតាំងពីអាយុ១៦។

ក៖ អូ៎មីងការយូរដែររួចចុះកាលមីងរៀបអាពាហ៍ពិពាហ៍និងមីងដូចជាមីងចិត្តចង់រៀបដោយខ្លួនឯងឬមួយក៏មីងស្គាល់ជាមួយពូហើយកាលជំនាន់ណុង?

ខ៖ យើងតាមពុកម្ដាយទៅណា។

ក៖ អូ៎!

ខ៖ ណាមួយខ្ញុំមានតើមានសំបុត្រការសំបុត្រអីប៉ុនដល់ខ្ញុំកំសត់និងភ្លើងឆេះផ្ទះអស់រលីងគ្រូហេសអត់មាននៅសល់អីបន្តិចទេ។ ខ្ញុំឆេះផ្ទះអស់អាខ្លះអោយកន្ទេល អាខ្លះអោយគ្រែដេក អាខ្លះអោយគ្រែ អាខ្លះអោយកន្ទេលគ្រូហេសកំសត់ហាសណាស់ខ្ញុំហាស! ភ្លើងឆេះផ្ទះអស់នៅតែជីវិតទេណាស់ខោអាវមួយកំភ្លេៗម្នាក់ណាស់។

ក៖ អាហ្នឹងយើងអត់ទាន់មានកូនណាណេះមីងណេះ?

ខ៖ មានហើយកូន២ហើយ!

ក៖ អូ៎!

ខ៖ មានអាមួយណុងហើយមីស្រីនិងមានភ្លើងឆេះផ្ទះអស់រលីង។

ក៖ បាទ! រួចចុះមីងគិតថាចឹងសំរាប់កាលជំនាន់និងមីងមានការបង្គាប់មានអីអត់មីង?

ខ៖ អត់ទេ។

ក៖ បង្គាប់ជាថ្លៃទឹកដោះអីអត់មានទេណេះ?

ខ៖ អត់ទេជំនាន់ណុងអត់ផងហ្នឹង!

ក៖ អត់ទេណេះ?

ខ៖ គេចេញពាក់កណ្ដាលយើងពាក់កណ្ដាលការណុងហោស!

ក៖ អូ៎!

ខ៖ ជំនាន់ណុងហោស!

ក៖ ប៉ុន្តែជំនាន់ណុងចាយលុយនៅ?

ខ៖ ចាយហើយចាយមួយកាក់២កាក់ហ្នឹង!

ក៖ ប៉ុន្តែគេដូរអង្ករដែរណេះ?

ខ៖ ហ្នឹងហើយហ្នឹងៗ!

ក៖ គេចងដៃយើងហោស?

ខ៖ មួយជំនាន់ហ្នឹង!

ក៖ ដូរអង្ករដូរស្រូវ?

ខ៖ រួចគេមិនស៊ីតុដូចយើងមានជើងម៉ា ជើងអីអង្គុយអីណាគេធ្វើនាំគា្នអ្នកស្រុកអ្នកភូមិគេធ្វើមួយកាត់ៗម្នាក់។

ក៖ គេក្រាលកន្ទេលលើដីចឹងទៅ?

ខ៖ ហ្នឹងហើយ!

ក៖ អូ៎!

ខ៖ ជំនាន់ណុងណាស់។

ក៖ ប៉ុន្តែអើដូចជានៅជំនាន់និងមាសថោកលុយថ្លៃហីមីង?

ខ៖ ហ្នឹងហើយមាសថោក។

ក៖ អូ៎!

ខ៖ មាសមួយជីតែប៉ុន្មានម៉ឺន។

ក៖ ១៦ម៉ឺន?

ខ៖ ហេថ្លៃហើយ!

ក៖ ១២ម៉ឺនហីមីង?

ខ៖ ១២ម៉ឺន។

ក៖ ១២ម៉ឺនហ្នឹងហើយ?

ខ៖ ១២ម៉ឺន។

ក៖ បាទ! ចុះអើចឹងកាលមីងរៀបអាពាហ៍ពិពាហ៍ជាមួយពូដំបូងមីងស្គាល់គា្នជាមួយពូនៅអត់ទេ?

ខ៖ អត់ទេតាមម៉ែតាមឪហ្នឹងហើយយើងនៅតូចៗណុង។

ក៖ យើងតាមម៉ែតាមឪទាំង២នាក់?

ខ៖ ចាស!

ក៖ ទាំងសងខាង?

ខ៖ ចាស! ហ្នឹងហើយ!

ក៖ អូ៎បាទ!

ខ៖ តាមម៉ែឪទាំងអស់គា្នគេក៏មិនស្គាល់ខ្ញុំខ្ញុំក៏មិនស្គាល់គេច្បាស់លាស់ផងហ្នឹង!

ក៖ ចុះពូអ្នកនៅស្រុកណាចឹង?

ខ៖ នៅគាត់ស្រុកកំណើតគាត់នៅកំពង់ចាម។

ក៖ អូ៎កំពង់ចាមហោស?

ខ៖ ចាស! ខ្ញុំនៅក្រចេះ។

ក៖ ប៉ុន្តែឪពុកម្ដាយពួកគាត់ស្គាល់គា្នសងខាង?

ខ៖ មកស្គាល់គា្ន។

ក៖ ចឹងគាត់ណែនាំអោយស្គាល់ហាសណេះមីងណេះ?

ខ៖ ចាស! ហ្នឹងហើយ!

ក៖​ អូ៎ចុះសំរាប់មីងគិតថាមីងមានកូនចំនួនប៉ុន្មាននាក់មីងកូនបង្កើតហាស?

ខ៖ កូនបង្កើតណាកូន៦នាក់ហេ៎តែ៦ទេប្រុស៥, ស្រី១។

ក៖ មានអ្នកស្លាប់អត់ចឹង?

ខ៖ អ្នកស្លាប់តូចមិនបាច់និយាយធ្វើអីតូចៗហ្នឹង!

ក៖ អូ៎!

ខ៖ និយាយពីធំៗហើយអាយុ១៨អីកំពុងសុខសប្បាយហើយ!

ក៖ ស្លាប់មួយណេះ?

ខ៖ ហ្នឹងហើយនៅ៥រាល់ថ្ងៃហ្នឹង!

ក៖ នៅ៥?

ខ៖ ចាស!

ក៖ អូ៎!

ខ៖ នៅប្រុស៤, ស្រី១រាល់ថ្ងៃហ្នឹង!

ក៖ មីងអាចប្រាប់អើឈ្មោះកូនៗបានទេបង?

ខ៖ ចាស់!

ក៖ រហូតដល់កូនពៅអីចឹងហាសណាស់?

ខ៖ មានអីគ្រូកូនខ្ញុំអាបងគេនិងដាក់ជា ហឿន។

ក៖ ប៉ុន្តែគាត់មានគ្រួសារនៅ?

ខ៖ មានហើយកូន៤ហើយ!

ក៖ អូ៎ប៉ុន្តែគាត់នៅណាឥឡូវគាត់ធ្វើអីគេទៅ?

ខ៖ ធ្វើស្រែ ធ្វើចំការទៅ។

ក៖ ផ្ទះនេះហ្នឹងមែន?

ខ៖ ហ្នឹងហើយៗនេះ។

ក៖ អូ៎!

ខ៖ ផ្ទះតូចៗនៅមុខអីហ្នឹងសុទ្ធតែកូនហ្នឹង!

ក៖ អូ៎ហ្នឹងកូនបង?

ខ៖ ហ្នឹងហើយកូនបងគេ។

ក៖ ចូលព្រៃធ្វើស្រែកាប់ចំការអីហ្នឹងហេស?

ខ៖ ហ្នឹងហើយៗអត់ទេអត់មានចំការមានស្រែអីហ្នឹងគេទេឥឡូវហោស!

ក៖ ដើរក្នុងព្រៃអីទៅ?

ខ៖ ឥឡូវដើរស៊ីឈ្នួលគេធ្វើអីៗហ្នឹងទៅ។

ក៖ អូ៎!

ខ៖ ចូលព្រៃទៅរកនេះរកនោះទៅ។

ក៖ បាទ!

ខ៖ ស្រែក៏គ្មានចំការក៏គ្មានលក់ឈឺនេះអស់រលីងគ្មានបានទេរាល់ឆ្នាំធ្វើហាសគ្រូ។

ក៖ បាទមីង!

ខ៖ ដល់ពេលយើងឈឺលក់អស់ទៅលែងធ្វើទៅណាស់កូនក៏លែងធ្វើខ្ញុំក៏លែងធ្វើលែងទាំងអស់គា្ន។

ក៖ បាទមីងបាទ!

ខ៖ ខ្ញុំមិនរកស៊ីអីទេគ្រូហេសព្រោះអីវាដើរទៅណារួចនេះវាទៅណាវេចកូនតាមមន្ទីរពេទ្យរហូតហ្នឹង!

ក៖ អូ៎!

ខ៖ ហ្នឹងហើយ!

ក៖ ទៅណាអត់ចេញទេណេះមីងណេះ?

ខ៖ ហ្នឹងហើយទៅណាមិនរួចទេ។

ក៖ ចុះអើ..?

ខ៖ ២នាក់ប៉ាវារាល់ថ្ងៃនិងគ្រូ។

ក៖ បាទមីងបាទចុះអើកូនទី២មីងកូនទី២នៅណា?

ខ៖ កូនទី២កូនទី២នេះផ្ទះទី១ទី២និងឆ្កួតហ្នឹងគ្រូ។

ក៖ អូ៎!

ខ៖ ទី៣នេះនៅមុខនេះ។

ក៖ ប៉ុន្តែទី២អត់ទាន់មានគ្រួសារណាហី?

ខ៖ អត់មានទេឆ្កួតហ្នឹង!

ក៖ មីងអាចប្រាប់ដំណើររឿងពីបងគាត់បានអត់ថាកើតអីបានគាត់ទៅជាចឹងហាសមីង?

ខ៖ កាលពីមុននិងហាសគ្រូចេះមើលប្អូនមើលអីខ្ញុំអត់នៅផ្ទះចឹងនៅចាំផ្ទះដូចមេគ្រួសារចឹង។

ក៖ បាទ!

ខ៖ នៅមើលប្អូនចឹងខ្ញុំដើរស៊ីឈ្នួលគេដើរចឹងទៅដល់ពេលអាយុ២០គត់ណុងឆ្កួតម៉ង។

ក៖ អើ!

ខ៖ ហ្នឹងអាយុ២០គត់និងគ្រូរកមើលរកៗមិនជល់។

ក៖ ប៉ុន្តែ..?

ខ៖ ម៉េចគេហៅអាឆ្កួតសំបួរ។

ក៖ ប៉ុន្តែអើកើតអីបានគាត់ឆ្កួតគាត់កើតអីទៅ?

ខ៖ ពីដើមនិងពីដើមដំបូងដៃទីដំបូងនិងអាយុ២០និងទៅម៉ាឡេនិងគេស៊ីឈ្នួលគេនិងវាអាយុប៉ុន្មានទេនេះ១៨មិនដឹងទស៊ីឈ្នួលគេបាន២ឆ្នាំទៅម៉ាឡេហាសណាស់។

ក៖ បាទមីង!

ខ៖ ដល់ទៅស៊ីឈ្នួលគេបាន២ឆ្នាំចឹងមកវិញកូននិងឆ្កួតម៉ង។

ក៖ គេធ្វើបាបនៅណោះឬមួយក៏ម៉េច?

ខ៖ មិនដឹងគេធ្វើបាបមិនដឹងប៉ុន្តែរកគ្រូគេមើលថាកូននិងឆ្កួតជង្រូខាងជីដូនខ្ញុំនិងឆ្កួតដែរ។

ក៖ បាទ!

ខ៖ ហ្នឹងហើយដឹងគេធ្វើបាបដងអីគ្រូហេសព្រោះយើងព្រោះវាមិនប្រាប់យើងអីណា។

ក៖ បាទ!

ខ៖ ព្រោះវាមកណុងវាអត់ទាន់ឆ្កួតសុបគេគ្រូវាមករកផ្ទះឃើញ។

ក៖ អូ៎ចឹងមានន័យថាមកនិងមកខ្លួនឯងមករកផ្ទះឃើញខ្លួនឯងម៉ង?

ខ៖ ហ្នឹងហើយវាមកនិងវាជិះយន្តហោះមកមកនិងមកត្រឹមភ្នំពេញនិងវាជិះឡានមកផ្ទះហ្នឹង!

ក៖ អូ៎!

ខ៖ ប៉ុន្តែមកសុបមកដល់និងយូរបានសុបប្រហែលជាជិត១ឆ្នាំបានសុបខ្លាំងមែនទែន។

ក៖ អូ៎!

ខ៖ វាថាអ៊ីប្រទេសគេកូននិងចេះតែងងឹតមុខ។

ក៖ បាទមីង!

ខ៖ ងងឹតមុខស្លុបៗដល់ពេលវាទារឡានមកគេអោយផឹកទឹកគេអោយលេបថ្នាំពុលឡាន។

ក៖ បាទមីង!

ខ៖ ដល់មកចឹងម៉ងហាស!

ក៖ អូ៎!

ខ៖ ប៉ុនមកពីណុងនិយាយច្បាស់លាស់។

ក៖ បាទមីងប៉ុន្តែ..?

ខ៖ ប៉ុនកូនណុងគេធ្វើបាបធ្វើអីមិនដឹងម៉េចទេណាស់គ្រូ។

ក៖ បាទមីងបាទ!

ខ៖ អើព្រោះយើងអត់ដឹង។

ក៖ ប៉ុន្តែឥឡូវគាត់អាយុប៉ុន្មានហើយ?

ខ៖ ឥឡូវឆ្នាំរោងប៉ុន្មានឯង?

ក៖ ៣៤ ៣៣ឆ្នាំ?

ខ៖ ចាស! ហ្នឹងហើយ!

ក៖ អូ៎ចុះកូនទី៣កូនទី៣ផ្ទះនៅមុខនេះ?

ខ៖ កូនទី៣ឆ្នាំមមីមើល..។

ក៖ មមី៣១?

ខ៖ ៣១ឆ្នាំ។

ក៖ បាទ!

ខ៖ មកស្លាប់ណុងអាយុវាឆ្នាំច។

ក៖ កូនទី៣ហោស?

ខ៖ ទី៤។

ក៖ ទី៤ហេស?

ខ៖ ទី៤ឆ្នាំច។

ក៖ រួចចុះទី៥?

ខ៖ ទី៥ឆ្នាំជូត។

ក៖ ប៉ុន្តែកូនមីងទី៥ទី៤និងមានគ្រួសារនៅ?

ខ៖ នៅ។

ក៖ នៅហោសចឹង..?

ខ៖ នៅមានតែសព្វថ្ងៃនិងមានតែ២នាក់ទេ។

ក៖ អូ៎បាទមីងបាទ!

ខ៖ នៅបន្ទុក៣រាល់ថ្ងៃនិងណាស់។

ក៖ បាទមីង!

ខ៖ ប៉ុនសុទ្ធតែពិការ។

ក៖ អូ៎!

ខ៖ មិនមើលគ្រូឯងមិនមើលសុទ្ធតែពិបាកនៅបន្ទុកៗហ្នឹង!

ក៖ ពិការ៣នាក់?

ខ៖ ពិការ៣នាក់។

ក៖ ៣នាក់ហោស?

ខ៖ ប៉ាវាមីមួយនិងហ្នឹង!

ក៖ រួចចុះគាត់កូនទីប៉ុន្មាន?

ខ៖ នៅ។

ក៖ ពៅគេ?

ខ៖ ពៅគេអាហ្នឹងពៅគេ។

ក៖ គាត់កើតអីបានទៅជាពិការចឹងមីង?

ខ៖ វាចេះពីដើមទីដំបូងនិងវាចុកៗចាប់ចុកៗយកទៅដេកពេទ្យពេទ្យគេថាគ្រួសក្នុងប្រម៉ាថ។

ក៖ បាទ!

ខ៖ គ្រួសក្នុងតំរង់នោមគេកាត់ហោសគ្រូ។

ក៖ បាទមីង!

ខ៖ គេកាត់ប្រម៉ាថគេកាត់អីគ្រួសក្នុងតំរង់នោមតំរង់អីគេកាត់ដេកពេទ្យរូស្សីហ្នឹង!

ក៖ បាទមីងបាទរួចទៅអើដល់ពេលយូរៗគាត់ទៅជាចឹងទៅ?

ខ៖ ហ្នឹងហើយខ្វិនទៅដើរអត់រួចផង។

ក៖ យើងអត់ដឹងហេតុផលអីអោយច្បាស់លាស់ទេណេះ?

ខ៖ ហេតុផលពីដំបូងវាធ្លាក់ពីលើដើមឈើ។

ក៖ អូ៎!

ខ៖ វាធ្លាក់លើបង្គោលរបងត្រឹមចង្កេះ។

ក៖ បាទមីងបាទ!

ខ៖ ធ្លាក់ទៅវាចេះត្រាំត្រយៗហាសណាស់។

ក៖ បាទមីង!

ខ៖ ដល់ពេលយូរៗទៅវាចុកហាស!

ក៖ បាទ!

ខ៖ ចុកហាសគ្រូចុកៗដល់ពេលយើងយកទៅមើលពេទ្យណុងពេទ្យគេថាគ្រួសក្នុងប្រម៉ាថ។

ក៖ អូ៎បាទមីងបាទ!

ខ៖ គ្រួសក្នុងប្រម៉ាថគ្រួសក្នុងតំរង់នោមដល់នេះទៅគេកាត់ណាស់គ្រូ។

ក៖ បាទ!

ខ៖ គេកាត់ប្រម៉ាថគេកាត់តំរង់នោមអីគេកាត់ពោះវៀនកាត់អីចឹងណាស់រលៀកលំពែង។

ក៖​ អូ៎បាទ!

ខ៖ រលៀកលំពែងគេថាអើកូននិងរលៀកលំពែងឥឡូវ។

ក៖ រួចចុះទាល់ឥឡូវនិងគេកាត់ចោលអស់ហើយ?

ខ៖ កាត់អស់ហើយអត់មានទេគ្រូហេស!

ក៖ រួចចុះចឹងមីងគិតថាសំរាប់មីងកាលនៅក្មេងមីងធ្លាប់បានរៀនអត់មីងចឹង?

ខ៖ ខ្ញុំអត់បានរៀនទេគ្រូហេស!

ក៖ អត់បានរៀនសូត្រទេណេះ?

ខ៖ ចាស! ព្រោះអីខ្ញុំនៅរៀនអីព្រោះអីចេញពីជំនាន់ប៉ុលពតមកម៉ែខ្ញុំពិបាកចឹងណាស់នៅមើលប្អូន។

ក៖ បាទមីង!

ខ៖ នៅមើលប្អូនចឹងប្អូននៅតូចៗចឹងយើងបងគេ។

ក៖ បាទមីង!

ខ៖ ម៉ែឪកំសត់យើងអត់មានបានរៀនទេ។

ក៖ បាទ!

ខ៖ នៅមើលបាយទឹកម្ដាយធ្វើចំការធ្វើស្រែនិងម៉ែខ្ញុំធ្វើតែឯងចឹងខ្ញុំនៅកូននៅបងគេបន្ទាប់បងគេចឹងនៅមើលប្អូន។

ក៖ បាទមីង!

ខ៖ បងៗគេបែកជំនាន់ប៉ុលពតគេយកប្ដីប្រពន្ធហាសគ្រូ។

ក៖ បាទមីងបាទ!

ខ៖ ចាស! ដល់ចឹងហើយអត់បានរៀននិងគេល្ងង់ចឹងទៅគ្រូ។

ក៖ ចុះអើចឹងមីងគិតថាភាសាអីផ្សេងក៏មីងអត់ចេះដែរភាសាជនជាតិភាសាអីអត់ទេ?

ខ៖ អត់ទេៗចប់ម៉ងគ្រូហេសមិនលឺគេថាល្ងង់សុទ្ធម៉ង។

ក៖ អូ៎បាទ! ប៉ុន្តែយើងធ្លាប់មានជាអនុស្សាវរីយ៍ជាមួយមិត្តភក្តិជាមួយអីអត់មីងកាលនៅក្មេងៗ?

ខ៖ អត់ទេមិនចេះមានពួកម៉ាកមិត្តភក្តិនិងគេទេគ្រូអើយពីដើមហោស!

ក៖ អូ៎!

ខ៖ ពួកខ្ញុំហោស!

ក៖ បាទមីងចុះចឹងមីងគិតថាស្រែចំការមីងធ្លាប់ធ្វើចឹង?

ខ៖ ធ្លាប់អស់ហើយ!

ក៖ ធ្លាប់ធ្វើឆ្អែតអស់ហើយណេះមីង?

ខ៖ ចាស! ឆ្អែតហើយគ្រូហេសរឿងស្រែចំការនិងបើក្រុងមិនដែរស្គាល់និងគេទេ។

ក៖ អូ៎បាទមីងបាទ!

ខ៖ ព្រោះយើងអ្នកស្រែចំការ។

ក៖ អូ៎បាទចុះអាជីវកម្មលក់ដូរមីងធ្លាប់ធ្វើអាជីវកម្មអីទេ?

ខ៖ អត់។

ក៖​ អត់ដែរទេណេះ?

ខ៖ អត់ទេ។

ក៖​ អូ៎ចឹងមីងធ្វើតែស្រែទេ?

ខ៖ ហ្នឹងហើយ!

ក៖ ជាទូទៅនៅស្រែមីងធ្វើប្រាំងឬមួយស្រែវស្សា?

ខ៖ ធ្វើតែស្រែប្រាំងអើស្រែវស្សា។

ក៖ ធ្វើតែស្រែវស្សាណេះ?

ខ៖ ហ្នឹងហើយ!

ក៖ មួយរដូវអីចឹងស្រុកណុងអត់មានស្រែប្រាំងណាអត់មានទឹកណាគ្រូ។

ក៖ បាទ!

ខ៖ ស្រែយើងទួលៗធ្វើបានតែខែវស្សាចឹងទៅមួយរដូវទៅរួចទៅស្រីៗនៅផ្ទះមើលកូនមើលចៅទៅប្រុសៗដើរស៊ីឈ្នួលគេចឹងទៅ។

ក៖ អូ៎បាទមីងបាទ!

ខ៖ ចាស!

ក៖ ចុះមីងអាចប្រាប់ថាមីងតាំងពីក្មេងរហូតមកដល់ឥឡូវហាសការងារអីគេខ្លះដែរមីងធ្លាប់ធ្វើមីង?

ខ៖ ខ្ញុំអត់ធ្លាប់ទេធ្វើតែស្រែចំការហ្នឹង!

ក៖ រហូត..?

ខ៖ រួចពីស្រែចំការនិងនៅផ្ទះទៅមើលកូនមើលចៅបាយទឹកទៅ។

ក៖ រហូតមកដល់ឥឡូវម៉ង?

ខ៖ រហូតមកដល់ឥឡូវម៉ង។

ក៖ ឥឡូវនៅតែធ្វើចឹង?

ខ៖ អើឥឡូវនៅតែបាយទឹកៗមិនឈប់ទេយើងអត់មានកូននៅជាមួយហោស!

ក៖ អូ៎បាទមីង!

ខ៖ នៅតែចឹង។

ក៖ ចុះមីងគិតថាចឹងសំរាប់មីងតាំងពីក្មេងរហូតមកដល់ឥឡូវហាសអើជីវិតរបស់មីងមានការផ្លាស់ប្ដូរអីគេខ្លះទៅមីង?

ខ៖ ជីវិតខ្ញុំអត់មានផ្លាស់ប្ដូរអីទេលោកគ្រូបានថាអត់មានផ្លាស់ប្ដូរអីព្រោះអីយើងអត់ចេះអក្សរ។

ក៖ បាទមីង!

ខ៖ ដល់យើងអត់ចេះអក្សរចឹងវាអត់មានបានផ្លាស់ប្ដូរអីនិងគេហាសណាស់គ្រូ។

ក៖ បាទមីងបាទ!

ខ៖ បានត្រឹមតែធ្វើស្រែធ្វើចំការមើលកូនដាំបាយដាំទឹកនៅផ្ទះចឹងទៅព្រោះយើងអត់មានបានទៅដើរលក់ដូរចាប់ហ៊ួយនិងគេព្រោះយើងអត់ចេះអក្សរ។

ក៖ បាទមីងបាទ!

ខ៖ ដល់អត់ចេះអក្សរទៅយើងដើរវាអត់កើត។

ក៖ អូ៎បាទមីង!

ខ៖ គេលក់ដូរហាសគ្រូទាល់គេអ្នកចេះអក្សរជ្រៅជ្រះណាស់។

ក៖ បាទមីងបាទ!

ខ៖ ទាល់តែគេច្បាស់លាស់អានិងគេមានតំរិះវិជ្ជាក្នុងខ្លួនគេលក់ដូរបាន។

ក៖ ត្រូវមីងត្រូវ!

ខ៖ ចុះយើងល្ងង់យើងអត់ចេះអក្សរកំសត់កំរយើងទៅធ្វើតែស្រែទៅអោយវាល្ងង់មួយឆាកជីវិតតែម៉ងទៅខ្ចិល។

ក៖ អូ៎បាទមីងបាទ!

ខ៖ ហ្នឹងហើយ!

ក៖ ចុះមីងគិតថាម្ហូបអីដែរមីងចូលចិត្តហូបរាល់ថ្ងៃ?

ខ៖ សព្វថ្ងៃនិងវាមិនទៀងដែរគ្រូហេសប៉ះថ្ងៃណាឆ្ងាញ់ក៏ឆ្ងាញ់និងគេទៅបើចូលចិត្តហូបរាល់ថ្ងៃនិងយើងមានតែបន្លែប្រការព្រៃខ្សៃនិងហើយធម្មជាតិយើងដាំខ្លួនឯងទៅណាស់។

ក៖ បាទមីង!

ខ៖ ខែប្រាំងទិញគេទៅខែវស្សាដាំខ្លួនឯងទៅ?

ក៖ អូ៎បាទ!

ខ៖ យើងមិនដឹងរកអីនិងគេយើងអត់តំរិះអីពេញខ្លួននិងគេណាស់គ្រូ?

ក៖ បាទ!

ខ៖ គេតំរិះពេញខ្លួនគេផ្លាស់ប្ដូរម៉ូតទៅអានេះចេះអានេះចុះបើយើងអត់យើងកំសត់កំរយើងចឹងទៅ។

ក៖ អូ៎រួចចុះអើទាក់ទងពីការចិញ្ចឹមសត្វវិញមីងធ្លាប់ចិញ្ចឹមសត្វអីអត់មីងដូចមាន់ ទា?

ខ៖ ខ្ញុំអត់ដែរចិញ្ចឹមទេចិញ្ចឹមជ្រូកចិញ្ចឹមអីដែរ ចិញ្ចឹមមាន់ ចិញ្ចឹមជ្រូកដែរហាសគ្រូ។

ក៖ បាទ!

ខ៖ ប៉ុន្តែដល់ខ្ញុំចាស់ទៅខ្ញុំឈប់ចិញ្ចឹមទៅ។

ក៖ លក្ខណ៖យើងចិញ្ចឹមយកទុកលក់ហេសមីងហេស?

ខ៖ ហ្នឹងហើយចិញ្ចឹមទៅ៣ ៤ៗទៅលក់និងគេទៅបានលុយទៅ។

ក៖ ចុះគោ ក្របីអី?

ខ៖​ គោ ក្របីអត់ទេអត់មានដែរចិញ្ចឹមដែរអីនិងគេទេគ្រូហេស!

ក៖ អូ៎បាទ!

ខ៖ មីងព្រោះយើងដើរចឹងដែរចិញ្ចឹម។

ក៖ បាទ!

ខ៖ ដើរទៅនៅដូចថាស៊ីឈ្នួលគេទៅនៅរតនៈគិរីទៅអើទៅនៅកែវសីម៉ាទៅទៅនៅអីណាអីណីទៅស៊ីឈ្នួលគេយើងមិនអាចចិញ្ចឹមបានទ្រព្យរបស់និងបានណា។

ក៖ ត្រូវ!

ខ៖ ហ្នឹងហើយ!

ក៖ យើងស៊ីឈ្នួលអីគេមីង?

ខ៖ ស៊ីឈ្នួលគេដូចតែថាប្ដីនិងត្រូវការទៅដូចគេអារឈើអាអីយើងទៅស៊ីឈ្នួលគេចឹងណាស់។

ក៖ ទៅជាមួយប្ដីប្រពន្ធទៅ?

ខ៖ ហ្នឹងហើយទៅ។

ក៖ កូនៗអោយនៅផ្ទះទៅ?

ខ៖ កូនៗអត់ទេកូនៗខ្ញុំយកទៅតាមខ្លួន។

ក៖ អើ!

ខ៖ យកទៅតាមអត់ទុកវាដូចថាយើងនៅក្រចេះចឹងយើងនៅជនបទចឹងវាឆ្ងាយពីគេចឹងទៅយើងមិនអាចទុកកូនបានទេ។

ក៖ អូ៎ប៉ុន្តែ..?

ខ៖ ត្រូវយកកូនទៅតាមខ្លួន។

ក៖ ប៉ុន្តែកាលជំនាន់ណុងនៅក្មេងៗហីកូនៗនៅតូចៗហីមីង?

ខ៖ ហ្នឹងហើយៗ!

ក៖ អូ៎!

ខ៖ ដល់ឥឡូវចាស់ៗហើយមានដែរទៅស៊ីឈ្នួលគេអីទេនៅផ្ទះតែម៉ងទៅ។

ក៖ អូ៎ចុះនៅកែវសីម៉ាមីងធ្វើអីគេទៅ?

ខ៖ នៅកែវសីម៉ានិងនៅកែវសីម៉ាធ្វើចំការលោកគ្រូ។

ក៖ ទៅធ្វើចំការអោយគេហោស?

ខ៖ ហ្នឹងហើយធ្វើចំការអោយគេទៅម៉ៅចំការគេទៅធ្វ់អោយគេទៅ។

ក៖ អានិងបងប្អូនកូនចៅទាំងអស់ដែរទៅទាំងអស់គា្ន?

ខ៖ ទៅទាំងអស់គា្នឌុបគា្នទៅកូនៗទៅប្ដីទៅធ្វើចំការនិងគេខ្ញុំទៅគ្រាន់តែដាំបាយអោយគេស៊ីៗទៅ។

ក៖ អូ៎ប៉ុន្តែពេលណុងអើកូនចៅយើងទាំងអស់ហី?

ខ៖ ចាស! ហ្នឹងហើយកូនចៅនិងទៅវាត្រើសៗអស់ហើយដល់មកកែវសីម៉ាហាសណាស់នៅតែអាតូចៗ។

ក៖ កូនចៅយើងកើតមកអស់ហើយ?

ខ៖ ចាស! នៅតែអាតូចៗ៣និងមានធ្វើអីកើតអាធំៗនិងគេស៊ីឈ្នួលកាប់ចំការកាប់អីជាមួយប៉ាវាអីទៅ។

ក៖ អូ៎បាទមីងបាទ!

ខ៖ ហ្នឹងហើយបានធ្លាក់មកចឹង។

ក៖ អូ៎!

ខ៖ បានមកដល់ស្រុកកោះញ៉ែកនិងសល់យកមកហ្នឹង!

ក៖ បាទមីងបាទ!

ខ៖ ហ្នឹងហើយ!

ក៖​ ចុះមីងគិតថាអើច្រៀងរាំមីងចូលចិត្តអត់កាលនៅក្មេងមីង?

ខ៖ គ្មានអារម្មណ៍គ្មានអីនិងគេទេគ្រូ។

ក៖ ដោយសារយើងក្រណេះ?

ខ៖ ហ្នឹងហើយណាមួយយើងខ្មាស់ខ្មិនគេផងយើងក្រដើរអាឡេកអាឡើតម៉េចកើត។

ក៖ អូ៎បាទ!

ខ៖ ខ្ចិល។

ក៖ បាទ! ប៉ុន្តែឥឡូវមីងដូចជាដល់ឥឡូវមីងអត់ទាន់សុំសិល្បិ៍សុំអីណាមីងហេស?

ខ៖ ខ្ញុំនៅទេគ្រូហេសសុំសិល្បិ៍ដាច់បាយឥឡូវហើយ!

ក៖ អើសុំសិល្បិ៍វេទនាកូនចៅ?

ខ៖ ហ្នឹងហើយព្រោះអីកូនចៅអត់ទេបើយើងសុំសិល្បិ៍ដូចថាកូនចៅយើងបានប្ដីបានប្រពន្ធណាស់មានគ្រួសារកក់ក្ដៅអាយើងសុំសិល្បិ៍វិញ្ញាណយើងនៅសិល្បិ៍។

ក៖ បាទ!

ខ៖ ចុះយើងពិការដល់២ ៣នាក់ហើយទៅសុំសិល្បិ៍ម៉េចកើតគ្រូ។

ក៖ ត្រូវមីង!

ខ៖ ដាច់ធ៌មដាច់អារ្យគ្មានសល់ទេ។

ក៖ បាទ! ចុះអើមីងមាននរណាគេមួយនៅក្នុងក្រុមគ្រួសារទាំងខាងប្ដីទាំងខាងមីងចេះលេងឧបករណ៍ភ្លេងអត់មីង ដូចភ្លេងសៀម ភ្លេងខ្មែរអី?

ខ៖ អត់ទេ។

ក៖ អត់មាននរណាគេចេះទេណេះមីង?

ខ៖ អត់។

ក៖ អូ៎បាទមីងចុះមីងមានអើកាលពីក្មេងហាសផ្ទះរបស់មីងមានលក្ខណៈបែបណាមីងកាលមីងនៅជាមួយឪពុកម្ដាយ?

ខ៖ ខ្ញុំផ្ទះខ្ញុំផ្ទះស្បូវ។

ក៖ ស្បូវហោសមីង?

ខ៖ ចាស!

ក៖ រួចដល់ពេលមកដល់ឥឡូវ?

ខ៖ មកដល់ឥឡូវនិងទើបបានផ្ទះធំនិងនៅឥឡូវហ្នឹងពីដើមខ្ញុំនៅផ្ទះស្បូវតើ!

ក៖ អូ៎បាទ!

ខ៖ គ្មានផ្ទះក្បឿងផ្ទះអីហ្នឹងគេអត់សង្ក័សីក៏អត់ដែរផ្ទះស្បូវប្រកស្បូវម៉ង។

ក៖ បាទ! ចុះផ្ទះនិងនរណាគេជាអ្នកជួសជុលសាងសងវាមីង?

ខ៖ កូន។

ក៖ កូនហោស?

ខ៖ កូនអាបងគេណុង។

ក៖ មានន័យថាកូនចេះធ្វើផ្ទះអត់ទេជួលគេ?

ខ៖ ជួលគេម៉ងនិងកូន។

ក៖ ចឹងយើងអត់មាននរណាគេចេះធ្វើផ្ទះទេណេះមីងណេះ?

ខ៖ អត់ទេ។

ក៖ ផ្ទះនិងគេប្រើឧបករណ៍អីខ្លះមីងបន្ទះក្ដារធម្មតាតើហីឬឈើ?

ខ៖ ហ្នឹងហើយ!

ក៖ ហើយហ្នឹងដំបូលប្រកសង័្កសី?

ខ៖ ហ្នឹងហើយ!

ក៖ អូ៎!

ខ៖ រួចគ្រូហេសផ្ទះខ្ញុំនិងកូនអាបងគេនិងចំហរមកអារដឹកមកស័ង្កសីអីកូនទាំងអស់។

ក៖ បាទ!

ខ៖ កូនខ្ញុំរត់មុខទាំងអស់បានផ្ទះនៅហ្នឹង!

ក៖ បាទមីងបាទ!

ខ៖ កាលណុងខ្ញុំ២នាក់ប៉ាវានិងទៅអារឈើ២នាក់ប្ដីប្រពន្ធដឹកមកទៅកូនជួលជាងជួលអីមកធ្វើទៅបាននៅហ្នឹង!

ក៖ បាទមីង!

ខ៖ កំសត់ហាសណាស់គ្រូខ្ញុំមកនៅស្រុកនេះហាស!

ក៖ អូ៎!

ខ៖ កំសត់គ្មានពីណាដូចខ្ញុំទេកំសត់ណាស់។

ក៖ បាទមីងចុះមីងគិតថាអើចឹងឪពុកម្ដាយគាត់ធ្លាប់ប្រាប់ពីបង្រៀនពីជំនាញអីមួយទៅមីងអត់មីង?

ខ៖ អត់ទេ។

ក៖ អត់ដែរទេណេះមីងណេះ?  
ខ៖ ចាស! បង្រៀនស្អីបើគាត់ចាស់ៗមកដូចជំនាន់ប៉ុលពតគាត់អាយុ៨០ឥឡូវគិតមើលគាត់៨២ ៨១ ៨០គត់ហើយទាល់ឥឡូវ។

ក៖ បាទ!

ខ៖ ប៉ុនគាត់ចាស់អស់ហើយណាស់គ្រូណាស់។

ក៖ បាទ!

ខ៖ គាត់បង្រៀនអីគាត់ធ្វើតែស្រែចំការហ្នឹង!

ក៖ អូ៎មីងអាចប្រាប់ពីជំនាន់មួយជំនាន់មីងកើតទាន់ជំនាន់អីខ្លះមីងជំនាន់លុនណុល ប៉ុលពត?

ខ៖ អត់បានជំនាន់ប៉ុលពតណុងខ្ញុំនៅតូចណុង។

ក៖ ប៉ុលពតនៅតូចហោស?

ខ៖ ហ្នឹងហើយខ្ញុំនៅតូចហ្នឹង!

ក៖ នៅអាយុប៉ុន្មានហើយមីង?

ខ៖ អាយុប្រហែល១២ឆ្នាំ។

ក៖ អូ៎១២ឆ្នាំយើងនៅពិបាកហាសណេះមីងនៅពេលហ្នឹង?

ខ៖ ហ្នឹងហើយកំពុងពិបាកហើយហ្នឹងកំពុងប៉ប្អូនកំពុងមើលប្អូនតូចៗណុង។

ក៖ បាទ!

ខ៖ រួចម៉ែខ្ញុំមិនគាត់បែកពីជំនាន់ប៉ុលពតគាត់ធ្វើចំការនិងកាប់ព្រៃចឹងគ្រូហេសដាំស្រូវស្រាលស្រូវស្រូវនិងគង់អីណាស់។

ក៖ បាទមីង!

ខ៖ ចិញ្ចឹមកូនកំសត់ហាសណាស់ម៉ែខ្ញុំហាស!

ក៖ ចុះមីងអាចប្រាប់ពីជំនាន់ប៉ុលពតដែរមីងបានជួបប្រទះខ្លះទេដូចជាគេអោយមីងធ្វើអីហើយមីងនៅណាទៅ?

ខ៖ ជំនាន់ណុងខ្ញុំអត់បានធ្វើការខ្ញុំនៅតូច។

ក៖ អើ១២ឆ្នាំហើយគេអត់អោយធ្វើអីទៀតហោស?

ខ៖ អត់ទេនៅមើលប្អូន។

ក៖ មើលប្អូន?

ខ៖ ចាស!

ក៖ ប៉ុន្តែកាលណុងនៅណាមីង?

ខ៖ នៅក្រចេះហ្នឹង!

ក៖ នៅក្រចេះ?

ខ៖ ចាស!

ក៖ ឪពុកម្ដាយយើងបងប្អូនយើងនៅក្រចេះទាំងអស់គា្ន?

ខ៖ នៅក្រចេះទាំងអស់គា្នប៉ុនបងស្រីខ្ញុំគេបានប្ដីអស់ហើយណាស់។

ក៖ បាទ!

ខ៖ បងប្រុសខ្ញុំអីជំនាន់ប៉ុលពងណុងគេនៅកងចល័តទី១ទីអីគេយកប្ដីអស់ហើយ!

ក៖ នៅតែមីងមីងនៅមើលប្អូន?

ខ៖ ហ្នឹងហើយខ្ញុំនៅតួចជាងគេបងស្រីខ្ញុំមើលបានប្ដីនិងវា៣នាក់។

ក៖ បាទមីង!

ខ៖ បងប្រុសមួយបានប្រពន្ធបងស្រីការជំនាន់ប៉ុលពតទាំងអស់ហ្នឹងហាស!

ក៖ បាទមីងបាទ!

ខ៖ ដល់បានមកខ្ញុំនិងខ្ញុំនៅតូចជាងគេនិងនៅមើលប្អូន។

ក៖ បាទ!

ខ៖ គេចុះគេនៅមានប្ដីមានប្រពន្ធគេមិននៅជាមួយយើងទេណាស់គ្រូគេបែកអស់ដូចយើងរាល់ថ្ងៃហាសណាស់។

ក៖ បាទមីង!

ខ៖ អានេះខ្ញុំនៅតូចជាងគេនៅជាមួយម៉ែ។

ក៖ អូ៎!

ខ៖ នៅមើលប្អូនម្ដាយនិងកាប់ចំការទៅដាំស្រូវទៅខ្ញុំនិងនៅផ្ទះមើលប្អូនដាំបាយស៊ីទៅ។

ក៖ ប៉ុន្តែអើដូចជាឪពុកម្ដាយហើយនិងបងប្អូនគេអោយនៅបែកខ្ញែកគា្នទាំងអស់ហើយណេះមីងណេះពេលហ្នឹង?

ខ៖ ចាស! ហ្នឹងហើយគេបានដូចថាបងស្រីខ្ញុំទៅគេបែកគេទៅនៅខាងម៉ែក្មេកគេចឹងណាស់។

ក៖ បាទមីងបាទ!

ខ៖ អោយរត់ទៅគេមិនទៅនៅណុង។

ក៖ បាទ!

ខ៖ ដល់ពេលយើងចឹងទៅនៅតែប៉ុន្មាននាក់ម៉ែកូនណុង៣នាក់ម៉ែកូនណុងទៅ។

ក៖ អូ៎!

ខ៖ ៤នាក់ម្ដាយទៅ។

ក៖ បាទ! រួចចុះមីងគិតថាចឹងសំរាប់មីងយប់ឡើងអីឬមួយក៏ថ្ងៃឡើងអីឪពុកម្ដាយធ្វើការជាមួយយើងនៅនិងទេឬមួយក៏ម៉េច?

ខ៖ ហ្នឹងហើយ!

ក៖ យប់ឡើងយើងគេងជុំគា្នជាមួយឪពុកម្ដាយទៅ?

ខ៖ ហ្នឹងហើយនៅជុំគា្នទៅ។

ក៖ រួចចុះមីងកាលជំនាន់នៅតូចៗចឹងរបបអាហារម៉េចទៅមីងដោយសារតែមីងអត់បានធ្វើការចឹងដូចគេដែរឬមួយក៏ម៉េច?

ខ៖ អូ៎ហូបដូចគេដូចឯងគ្រូហេសប៉ុន្តែថាយើងមិនបានឆ្ងាញ់មិនបានស្គាល់រស់ជាតិសាច់ជ្រូក សាច់គោ សាច់អីណាជំនាន់ណុងគ្រូ។

ក៖ បាទ!

ខ៖ បានតែហូបត្រីវេទនាផង។

ក៖ អូ៎!

ខ៖ រកខ្លួនឯងបានបានហូបណាស់គ្រូ។

ក៖ ហាស!

ខ៖ បើអត់រកអត់ហ្នឹងហាស!

ក៖ ចឹងទៀត?

ខ៖​ដាច់ឡបដាក់សន្ទូចដាច់អីទៅទ្រូអីទៅបានហូបទៅ។

ក៖ ចុះពេលណុងគេអត់គិតទេហោសមីងគេអត់គិតដោយសារតែមួយនិងរបបរបស់ប៉ុលពតទាំងអស់ហេសមីង?

ខ៖ ហ្នឹងហើយរបស់ប៉ុលពតទាំងអស់និងគេអោយយើងហូបបាយរួចតើអត់មានហូបបាយទេ។

ក៖ បាទ!

ខ៖ ដល់ពេលបែកមកហើយបានយើងរកហូបខ្លួនឯងហាសណាស់។

ក៖ បាទមីង!

ខ៖ បើជំនាន់ប៉ុលពតយើងមានរកអីបានគ្រូហេសវាដឹងដំណឹងយើងដាំបាយស៊ីទារមិនស្រួលវាយកយើងទៅវ៉ៃចោលអស់ហ្នឹងហាស!

ក៖ បាទ!

ខ៖ យើងអង្វរទៅជុំគា្នទៅទឹកគឃ្លោកគ្រូហេស! ពេតអាដែងពោតនេះយើងហាសណាស់។

ក៖ ពោតក្រហមហោសមីង?

ខ៖ ពោតក្រហមវាយកទៅចាក់បបរអង្ករមួយគ្រាប់ៗនិងពួកខ្ញុំស្គាល់រស់ជាតិអស់ហើយ!

ក៖ រួច..?

ខ៖ ខ្ញុំនៅតូចគេទៅកងចល័តអស់មិនគេវ៉ៃជួងមិនយើងទៅហូប។

ក៖ បាទមីង!

ខ៖ ដល់ហូបអើយគ្រូអើយទឹកអាលីងអាលោងដូចទឹកភ្នែកតាព្រំហ្នឹង!

ក៖ អូ៎!

ខ៖ ចេះតែហូបទៅបើមិនហូបយើងអត់។

ក៖ រួចចុះយើងមានកំលាំងណាមីង?

ខ៖ មានកំលាំងអីអត់និងទៅ។

ក៖ ប៉ុនគ្រាន់ថាយើងធូរយើងអត់ធ្វើការធ្វើអីដូចគេ?

ខ៖ ចាស! ហ្នឹងហើយប៉ុនខ្ញុំនៅមើលប្អូនខ្ញុំនៅតូចហោស!

ក៖ បាទមីង!

ខ៖ គេអត់យកយើងទៅកងចល័តអីទេយើងនៅតូចៗមើលប្អូនៗតែម៉ែខ្ញុំនឿយហាស!

ក៖ អូ៎យាយហោស?

ខ៖ នឿយហាស! ខែដូចថាខែប្រាំងចឹងមិនគេអោយលើកទំនប់។

ក៖ បាទមីង!

ខ៖ ខែវស្សាមិនធ្វើស្រែ។

ក៖ បាទ!

ខ៖ ស្ទូង។

ក៖ បាទ!

ខ៖ កងចល័តចាស់ៗស្ទូង ច្រូតកាត់រួចខែប្រាំងចឹងមិនលើកទំនប់។

ក៖ បាទមីង!

ខ៖ ម៉ែខ្ញុំនឿយណាស់។

ក៖ អូ៎ប៉ុន្តែឪពុកអត់សូវប៉ុន្មានទេ?

ខ៖ ប៉ាខ្ញុំអត់សូវនឿយមកពីគាត់អត់ការងារចឹងៗគាត់អត់សូវគាត់អត់ជានាច្បាស់លាស់និងគេទេ។

ក៖ កាលជំនាន់ប៉ុលពតនិងមីងហោស?

ខ៖ ហ្នឹងហើយប៉ាខ្ញុំគាត់ធ្វើប្រធានដូចថាធ្វើប្រធានភូមិចឹងហាសណាស់។

ក៖ បាទមីង!

ខ៖​ គាត់នៅកត់បញ្ជីកត់អីចឹងទៅគាត់អត់សូវ។

ក៖ រួចចុះកាលគេចាប់គាត់ទៅជាប់ឃុំឃាំងនៅវៀតណាមនិងនរណាគេអ្នកចាប់មីង?

ខ៖ មួយឆ្នាំយួនចាប់ទៅ។

ក៖ យួនចាប់ទៅហោស?

ខ៖ ចាស! យួនវាចូលមកវ៉ៃព្រឹបៗវាចាប់មក។

ក៖ អូ៎អាពេលណុងដាច់ប៉ុលពតហើយណេះមីងណេះ?

ខ៖ ហ្នឹងហើយដាច់ហើយ!

ក៖ គេចាប់គាត់ទៅហ្នឹង!

ខ៖ ព្រឹបៗហ្នឹង!

ក៖ អូ៎បាទ!

ខ៖​ដាច់ប៉ុលពតហើយគ្រូរត់ហើយនិងម៉ែខ្ញុំកំសត់គ្មានពីណាដូចទេបានថាម៉ែខ្ញុំកំសត់និងគាត់មើលកូនថែរក្សាកូន។

ក៖ បាទមីង!

ខ៖ ប៉ាខ្ញុំទៅបាត់មានពីណាចុះកំពុងយើងរត់រួចហើយចុះមានអីហូបមិនកាប់ចំការធ្វើចំការល្មមបានស្រូវមករួចជំនាន់ណុងមានអីបុកនិងហាសបុកនិងត្បាលហាសគ្រូ។

ក៖ អូ៎!

ខ៖ កំសត់ចង់ងាប់ហើយណុង។

ក៖ បាទមីង!

ខ៖ ហ្នឹងហើយ!

ក៖ ហើយចុះអើមីងគិតថាចឹងសំរាប់ដូចជាប៉ុលពតហាស?

ខ៖ ចាស!

ក៖ អើមួយថ្ងៃគេអោយយើងបាយប៉ុន្មានពេលទៅមីង៣ពេលដូចយើងដែរឬមួយក៏ម៉េច២ពេល?

ខ៖​ អត់ទេ២ពេល។

ក៖ អូ៎ប៉ុន្តែ..?

ខ៖ ព្រឹកល្ងាច។

ក៖ ប៉ុន្តែយើងក្មេងៗចឹងយើងមានធ្លាប់ទៅលួចជីដំឡូងជីកក្ដួចអីយកមកហូបអត់?

ខ៖ អត់ហ៊ាន។

ក៖ ខ្លាចដែរហោសមីង?

ខ៖ ខ្លាចអត់ហ៊ានទេម៉ែខ្ញុំរៀបចេញទៅធ្វើការសុទ្ធតែផ្ដាំកូនកុំអោយដើរតាពីសតាពាសខ្លាច។

ក៖ អូ៎!

ខ៖ ខ្លាចយើងទៅលួចគេអីទៅគេចាប់បានគេវ៉ៃទៅគេចាប់វ៉ៃចោលហាណាស់។

ក៖ បាទមីង!

ខ៖ ជំនាន់ប៉ុលពតមែនដាក់គុកទេណាស់គ្រូចាប់បានវ៉ៃចោលតែម៉ងណុង។

ក៖ បាទ!

ខ៖ ជំនាន់ប៉ុលពតណុងមែនដូចជំនាន់ឥឡូវណា។

ក៖ អូ៎!

ខ៖ រួចពួកខ្ញុំអត់ចេះលួចចេះអីគេមកពីខ្លាច។

ក៖ ខ្លាចស្លាប់ដែរ?

ខ៖ អត់ហ៊ានខ្លាច។

ក៖ បាទ!

ខ៖ ហ្នឹងហើយ!

ក៖ ប៉ុន្តែមីងគិតថាអើ..ចឹងសំរាប់ដូចជាយើងឈឺយើងឈឺយើងធ្វើម៉េចទៅចឹងជំនាន់ណុង?

ខ៖ ឈឺទៅថ្នាំលេបតើគេអោយថ្នាំយើងលេបយើងអីទៅបាត់ទៅ។

ក៖ អូ៎គេមានថ្នាំមានអីអោយដែរហោស?

ខ៖ មានមានថ្នកំប៉ុងគេថ្នាំនិងដូចថ្នាំសម័យឥឡូវដែរថ្នាំគេមានថ្នាំកំប៉ុងគេណាស់គ្រូ។

ក៖ បាទ!

ខ៖ ប៉ុនថ្នាំគេពូកែពូកែដែរនិងលេបបាត់ៗថ្នាក់ខ្ញុំឈឺ។

ក៖ អត់មានសេរ៉ូមមានអីណាហី?

ខ៖ ហ្នឹងហើយដូចគ្មានឈឺដូចយើងឥឡូវផងហ្នឹង!

ក៖ ប៉ុន្តែចង់និយាយថាអត់មានសេរ៉ូមអត់មានចាក់ថ្នាំអីដូចយើងណាហី?

ខ៖ អត់ទេ។

ក៖ ប្រើតែថ្នាំកំប៉ុងថ្នាំលេបនិងទៅ?

ខ៖ ហ្នឹងហើយបាត់ទៅ។

ក៖ អូ៎!

ខ៖ កោសខ្យល់កោសអីដាក់លេបថ្នាំលេបអីបាត់ទៅ។

ក៖ អូ៎!

ខ៖ រួចចុះបើយើងគ្រុនញាក់ គ្រុនអី គ្រុនចាញ់ គ្រុនអីស្លឹកស្ដៅបុកផឹកទៅក៏បាត់ដែរ។

ក៖ ចឹង!

ខ៖ ហ្នឹងហើយជំនាន់ប៉ុលពតណុង។

ក៖ ឥឡូវផឹកលែងបាត់ហើយណេះមីង?

ខ៖ អើឥឡូវដឹងម៉េចទេ។

ក៖ ទាល់តែទៅពេទ្យបានបាត់?

ខ៖ ហ្នឹងហើយ!

ក៖ អូ៎!

ខ៖ គ្មានស្គាល់ពេទ្យអាម៉េចផងពួកខ្ញុំហ្នឹង!

ក៖ បាទមីងរួចចុះអើចឹងមានន័យថា៣ឆ្នាំជាងគឺមីងអត់មានធ្វើអីទាំងអស់ម៉ងនៅតែមើលកូននៅតែមើលប្អូនមើលអី?

ខ៖ ហ្នឹងហើយនៅមើលប្អូន។

ក៖ ស្រួលហាសចឹងណេះមីង?

ខ៖ ខ្ញុំកាលពីអើកាលពីនៅប៉ុលពតនិងយើងនៅតូចដែរដល់ពេលយើងវាដល់រត់និងយើងអាយុ១២ហើយ!

ក៖ អើ!

ខ៖ ដល់យើងរត់ហាសណាស់។

ក៖ បាទមីង!

ខ៖ តែខ្ញុំនៅស្ទើរដូចវាមិនសូវច្បាស់ព្រិលៗណាស់។

ក៖ បាទមីងបាទ!

ខ៖ នៅក្មេងហ្នឹង!

ក៖ រួចចុះ..?

ខ៖ អត់បានធ្វើស្រែធ្វើចំការអីនិងគេខ្ញុំនៅតូចគេមិនអោយស្ទូងដកទេ។

ក៖ បាទមីង!

ខ៖ ម៉ែខ្ញុំអោយនៅមើលប្អូនប៉ប្អូនចឹងទៅ។

ក៖ អូ៎!

ខ៖ ហ្នឹងហើយ!

ក៖ ចុះមីងគិតថាចឹងទាក់ទងពីពេលដាច់ប៉ុលពតថ្មីៗហាស?

ខ៖ ចាស!

ក៖ ពេលនិងអើម៉េចបានយើងដឹងថាដាច់ប៉ុលពតវៀតណាមចូលមកប្រាប់យើងឬមួយក៏គេមកវ៉ៃម៉ង?

ខ៖ អត់ទេវ៉ៃម៉ងគ្រូវ៉ៃម៉ងចូលម៉ងដឌឹងៗវ៉ៃពីភ្នំពេញមកម៉ង។

ក៖ បាទ!

ខ៖ វ៉ៃឌឹងៗពួកខ្ញុំត្រៀមលក្ខណៈរត់ម៉ងរត់ពួនគេចម៉ង។

ក៖ អើយើងដឹងដែរចឹងហោស?

ខ៖ ហ្នឹងហើយគេវ៉ៃចូលមកដល់ក្រចេះនិងយើងរត់ម៉ង។

ក៖ អូ៎ប៉ុន្តែពេលណុងយើងនៅក្រចេះទេ?

ខ៖ យើងអត់នៅក្រចេះទេយើងនៅត្រើយទន្លេខាងលិចណាស់។

ក៖ បាទៗ!

ខ៖ នៅខាងក្រោយបន្ទាយនៅខាងជំនៀរព្រែកប្រសប់អីហាសណាស់។

ក៖ បាទមីង!

ខ៖ ហ្នឹងហើយនៅខាងនិងដល់ពេលគេថាណោះយួនវ៉ៃដល់ក្រចេះ យួនវ៉ៃដល់ក្រចេះពួកខ្ញុំរៀបឥវ៉ាន់រត់ហើយរត់ពិបាកណាស់គ្រូអើយអាខ្លះស្រែក អាខ្លះសែង អាខ្លះពុន។

ក៖ អូ៎!

ខ៖ អាខ្លះទូលឥវ៉ាន់ចាន ឆ្នាំងទូលរត់ចុះជំនាន់ប៉ុលពតវាមានដល់ដូចឥឡូវមានប្រដាប់ប្រដាល់ទំនើបដូចឥឡូវណាវេទនាដើរនិងជើងហ្នឹង!

ក៖ បាទមីងបាទ!

ខ៖ រត់យកមួយព្រះអាយុរួចមួយខ្លួនៗហ្នឹងកូន។

ក៖ ប៉ុន្តែយើងអត់នៅក្នុងស្រុកភូមិយើងណាហី?

ខ៖ អត់ទេរត់ពួននៅក្នុងព្រៃ។

ក៖ អូ៎!

ខ៖ ដូចយើងនៅក្នុងស្រុកភូមិយើងចឹងដល់ពេលគេវ៉ៃឌឹងៗមកយើងមិនរត់ទៅពួន។

ក៖ បាទមីង!

ខ៖ រត់ពួនមកដឹងយួនវាធ្វើម៉េចយើងដឹងវាសំលាប់យើងដឹងជាអីក្នុងចិត្តខ្មែរចេះតែរត់ពួនទៅណាស់។

ក៖ បាទមីងបាទ!

ខ៖ ដល់ពេលគេមកដល់គេកៀងយើងមកវិញហ្នឹង!

ក៖ អូ៎!

ខ៖ គេកៀងមកដល់ភូមិគេចាប់អ្នកធ្វើការទាំងអស់ហ្នឹង!

ក៖ បាទមីង!

ខ៖ ចាប់ប្រុសៗទាំងអស់រលីងហ្នឹងស្ងាត់ភូមិនិងកាលណុង។

ក៖ បាទមីងបាទ!

ខ៖ ប៉ាខ្ញុំទៅជាប់គុកបាន៣ ៤ឆ្នាំហោសបានគេលែងមកបានអត់ចេះខ្មែរផងហ្នឹង!

ក៖ គាត់អត់ចេះខ្មែរដែរ?

ខ៖ ដល់មកវិញនិយាយខ្មែរបិបឹៗហាសណាស់។

ក៖ គាត់ជាប់ឃុំណុង?

ខ៖ ហ្នឹងហើយគាត់និយាយតែវៀតណាមហាសណាស់។

ក៖ អូ៎!

ខ៖ គាត់នៅប្រទេសវៀតណាមយូរហាសណាស់។

ក៖ បាទមីងបាទ!

ខ៖ ដល់ពេលគាត់មកស្រុកខ្មែរវិញគាត់និយាយគេថាគាត់តែវៀតណាមហ្នឹង!

ក៖ អូ៎ប៉ុន្តែអើកាលពេលដាច់ប៉ុលពតថ្មីៗនិងដូចជាមានប៉ុលពតគេកៀងខ្មែរយើងយកទៅសំលាប់ចោលទៀតអត់?

ខ៖ ហ្នឹងមានប៉ុលពតកៀងខ្មែរទៅសំលាប់ចោលពាក់កណ្ដាលហោស!

ក៖ ប៉ុន្តែគ្រួសារយើងបងប្អូនយើងអត់អីទេ?

ខ៖ យើងដឹងអត់ទេយើងដឹង។

ក៖ យើងដឹងដែរហោស?

ខ៖ ដឹងថាគេកៀងទៅឆ្ងាយនិងវាមិនមានសមត្ថភាពទេនិងហើយយើងគេចវិលនៅជិតៗហ្នឹងទៅ។

ក៖ បាទមីងបាទ!

ខ៖ កុំដូចថាគេទៅហ្វូងវាយចឹងយើងកុំទៅនិងគេយើងនៅបែកពីគេពីឯងខ្លះទៅកុំទៅអ៊ូអរខ្លាំងពេកព្រោះគេកៀងគេកៀងអាកន្លែងអ៊ូអរហ្នឹងទៅហើយ!

ក៖ គេកៀងទាំងអស់ម៉ងនិយាយរួម?

ខ៖ ហ្នឹងហើយគេកៀងទៅអាខ្លះបែកទៅបានទៅប្រទេសក្រៅប្រទេសអីហោសគ្រូ។

ក៖ បាទ!

ខ៖ ហ្នឹងហើយគេរត់ទៅបានឆ្ងាយគេទៅបាត់ទៅ។

ក៖ រួចអាយើងនៅស្រុកខ្មែរហ្នឹងវេទនាទៅ?

ខ៖ អើហ្នឹងហើយយើងនៅស្រុកខ្មែរវេទនា។

ក៖ បាទមីងបាទ!

ខ៖ អានេះចេះនិយាយរួមទៅគេមានបុណ្យគេគេបានទៅទៅបើបានដូចឡើងឋានសួគ៌ចឹងគ្រូ។

ក៖ បាទ!

ខ៖ យើងនេះនៅនរកអាវជ័យទៅ។

ក៖ អូ៎បាទចុះអើចឹងនៅពេលដែរមីងបែកប៉ុលពតថ្មីៗហាស?

ខ៖ ចាស!

ក៖ ពេលណុងមីងទាល់តែឆ្នាំ១៩៨៣បានមីងចាប់ផ្ដើមការជាមួយពូ?

ខ៖ អើយូរដែរហើយបែកមកយូរហើយ៣ ៤ ៥ឆ្នាំទាល់ខ្ញុំអាយុ៦ឆ្នាំណោះហ្នឹង!

ក៖ អូ៎បាទ!

ខ៖ ៣ឆ្នាំ ៤ឆ្នាំហោស!

ក៖ បាទ!

ខ៖ ៤ឆ្នាំហោស!

ក៖ បាទ! ចុះអើនៅពេលដែរយើងដាច់ប៉ុលពតថ្មីៗពេលនិងយើងធ្វើស្រែរួមជាមួយអ្នកនៅស្រុកភូមិយើងឬមួយក៏ម៉េច?

ខ៖ អត់ទេអត់ធ្វើស្រែទេគ្រូអត់ធ្វើស្រែទេដែរយើងកំពុងរត់ហ្នឹងហាស!

ក៖ បាទ!

ខ៖ យើងបែកពីរត់ហើយយើងអត់មានធ្វើស្រែទេគ្រូហេសកាលនិងយើងអត់មានគោ ក្របីធ្វើស្រែយើងកាប់ចំការធ្វើស្រែទេអត់ធ្វើទេធ្វើចំការហាសគ្រូ។

ក៖ បាទមីង!

ខ៖ ព្រះអីយើងអត់មានគោក្របីធ្វើស្រែធ្វើភ្លឺភ្ជួររាស់អីយើងរត់ដូចថាងើបពីងាប់ហាសណាស់។

ក៖ បាទមីងបាទ!

ខ៖ មានស្អីមានតែកាំបិតពូថៅហ្នឹងគ្រូ។

ក៖ អូ៎!

ខ៖ ណាស់ហើយកាប់ចំការនិងធ្វើចំការដាំស្រូវ។

ក៖ ប៉ុន្តែកាលណុងអត់ទាន់ចាយលុយទេណេះមីងនៅដូរអង្ករដូរស្រូវនៅឡើយជាមួយគា្នទេណេះ?

ខ៖ នៅទេនៅដូរមាសដូរមាស។

ក៖ ដូរមាសហោស?

ខ៖ មាសពីជំនាន់ប៉ុលពតអាខ្លះនៅសល់ដូរជាដូចជាក្រណាត់អីដូរជាមាស។

ក៖ បាទ!

ខ៖ អង្ករអីដូរជាមាសម៉ង។

ក៖ បាទមីង!

ខ៖ រួចខ្ញុំមានមាសមានអីនិងគេណាមុខរបរយើងទៅដាំដំណាំដូចជាគ្រូដូចជាដំឡូង ដូចជាប៉េងប៉ោះ ដូចជាស្អីៗទៅទូលដើរដូរអង្ករហូបហាណាស់គ្រូ។

ក៖ បាទ!

ខ៖ ហ្នឹងហើយចឹងទៅ។

ក៖ ចឹងមានន័យថាអ្នកដែរទុកមាសដល់ឥឡូវដឹងតែគ្រប់ហើយណេះមីងណេះ?

ខ៖​ អើគេគ្រប់គេតំរិះយើងត្រង់ពេក។

ក៖ យើងត្រង់ពេកហោសមីង?

ខ៖ ត្រង់ពេកប៉ាខ្ញុំត្រង់ហាសគាត់ថាកុំអោយយើងយកទឹកញើសគេ។

ក៖ អូ៎!

ខ៖ វាអាយុអត់អង្វែងទេកូនហេសកុំយកទឹកញើសគេគេសង្រែងប៉ុណ្ណាទឹកញើសគេយើងក៏សង្រែងប៉ុណ្ណឹងដែរកុំយកប៉ាខ្ញុំត្រង់ហាសណាស់។

ក៖ អូ៎បាទប៉ុន្តែនៅពេលដែរយើងដាច់ប៉ុលពតថ្មីៗយើងមកនៅស្រុកភូមិយើងវិញនៅក្រចេះវិញហើយណេះ?

ខ៖ ហ្នឹងហើយៗមកវិញមកនៅស្រុកភូមិវិញ។

ក៖ អូ៎!

ខ៖ មកនៅផ្ទះយើងវិញហើយ!

ក៖ ប៉ុន្តែនៅក្នុងដាច់ប៉ុលពតនិងអត់មានបងប្អូនយើងឬមួយក៏ខាងសាច់ញ្ញាតិយើងណាដែរប៉ុលពតយកទៅសំលាប់ចោលអត់មានទេមានអត់មីង?

ខ៖ បងប្អូនខ្ញុំ។

ក៖ មានអត់?

ខ៖ ជំនាន់ប៉ុលពតអត់មានទេអត់មានគេយកទៅសំលាប់សោះ។

ក៖ សាច់ញ្ញាតិយើងយើងអត់មានបាត់ទេណេះជំនាន់ណុងណេះមីង?

ខ៖ អត់មានទេអត់ទេបាត់។

ក៖ នៅទាំងអស់?

ខ៖ នៅទាំងអស់ជីដូនជីតាម៉ែឪបងប្អូននៅទាំងអស់។

ក៖ អូ៎ល្អហើយមីង?

ខ៖ ចាស! អត់អីទេប៉ុនអើនៅទាំងអស់និងហាសធ្វើការចង់ងាប់ហាសខ្លាចគេហាសណាស់។

ក៖ បាទមីងបាទ!

ខ៖ គោរពសិទ្ធគេហាសណាស់។

ក៖ បាទមីងបាទ!

ខ៖ អត់ល្មើសច្បាប់អត់អីគេអត់យកទៅវ៉ៃចោលទេ។

ក៖ បាទមីង!

ខ៖ ថាទៅបុណ្យយើងជួយផង។

ក៖ បាទ!

ខ៖ យើងនៅមានបុណ្យ។

ក៖ ចុះមីងគិតថាចឹងសំរាប់ពេលដែរមីងការជាមួយពូដំបូងពេលនិងយើងមានការពិបាកអីមីងដោយសារពេលនិងយើងចាប់ផ្ដើមរកស៊ីថ្មីហេសមីង?

ខ៖ ចាប់ផ្ដើមរកស៊ីថ្មីខ្ញុំការប្ដីខ្ញុំនិងខ្ញុំអត់ទាន់បែកពីម៉ែខ្ញុំទេខ្ញុំនៅធ្វើស្រែជាមួយ។

ក៖ អូ៎នៅធ្វើជាមួយពួកគាត់ទៀតហោស?

ខ៖ ហ្នឹងហើយធ្វើជាមួយបានមួយឆ្នាំបានមួយឆ្នាំខ្ញុំចាប់ផ្ដើមបែកធ្វើស្រែផ្សេង។

ក៖ បាទមីង!

ខ៖ អើធ្វើស្រែផ្សេងទៅ២នាក់ប្ដីប្រពន្ធក្រុមគ្រួសារយើងគាត់ធ្វើក្រុមគ្រួសារគាត់ទៅ។

ក៖ បាទមីងបាទ!

ខ៖ គាត់មានលុយទៅគាត់ជួលគេស្ទូងដកទៅខ្ញុំអត់ស្ទូងទៅដៃទៅ២នាក់ប្ដីប្រពន្ធទៅ។

ក៖ អូ៎!

ខ៖ កូននៅតូចៗប៉ុនណេះល្មិល្មក់ធ្វើអីចេញ។

ក៖ បាទមីងបាទ!

ខ៖ ហ្នឹងហើយ!

ក៖ រួចចុះអើចឹងយើងមានការលំបាកអីដែរវេទនានៅពេលដែរយើងចាប់ផ្ដើមរកស៊ីជាមួយប្ដីយើងដំបូងមីង?

ខ៖ ខ្ញុំអត់សូវលំបាកដោយសារអីដោយសារខ្ញុំបានធ្វើស្រែធ្វើចំការចឹងខ្ញុំអត់លំបាកទេពីដើមហាសណាស់។

ក៖ បាទមីង!

ខ៖ ពីកូននៅតូចៗនិងខ្ញុំអត់សូវមានដែរលំបេកលំបាកអីទេដល់មកខ្ញុំឥឡូវនិងខ្ញុំទើបឥឡូវនិងខ្ញុំធ្លាក់ខ្លួនដល់ខ្លួនខ្ញុំចាស់កូនខ្ញុំឈឺ ប្ដីឈឺទាំងអស់មួយផ្ទះនិងខ្ញុំលំបេកលំបាកទឹកភ្នែកទឹកសំប៉ោរចាប់ផ្ដើមវេទនាពិបាកចិត្តហាស!

ក៖ អូ៎ចឹងមានន័យថាចាប់យើងពិបាកទើបតែពិបាកឥឡូវហ្នឹងទេ?

ខ៖ ទើបពិបាកឥឡូវហ្នឹងទេពិបាកខ្លាំងមែនទែនឥឡូវហ្នឹង!

ក៖ បាទមីងបាទ!

ខ៖ ចាស! បើពីដើមយើងរកមែនពិតណាស់គ្រូយើងអត់សូវលំបេកលំបាកព្រោះយើងបានហូបចុកអីក៏យើងអត់ប្រវេកពិបាកក៏យើងធ្វើខ្លួនឯងស្រែចំការទៅបានហូប។

ក៖ បាទមីងបាទ!

ខ៖ ដល់ពេលឥឡូវហ្នឹងយើងស្រែក៏យើងធ្វើមិនកើតលក់អស់លុយក៏គ្មានផ្ទះម៉ាផ្ទះពិការទាំងអស់។

ក៖ អូ៎!

ខ៖ រួចពិបាកចឹង។

ក៖ បាទមីងបាទចឹងអើមានន័យថាយើងចាប់ដៃជាមួយពូដំបូងនិងយើងអត់មានការលំបាកទេយើងធ្វើការធម្មតាៗតេណេះ?

ខ៖ ចាស! ហ្នឹងហើយធ្វើការធម្មតាយើងបានធ្វើស្រែធ្វើចំការហូបទៅ។

ក៖ បាទ!

ខ៖ ទាល់តែយើងអត់លុយចាយអត់អីក៏យើងមានបាយហូបក៏គ្រាន់បើដែរ។

ក៖ បាទមីង!

ខ៖ ប៉ុន្តែឥឡូវនេះខ្ញុំចាប់ផ្ដើមពិបាកដោយសារអីដោយសារវាឈឺទាំងអស់គា្នវាអស់លក់អស់គា្មនសល់អី។

ក៖ អូ៎ចុះយើងចាប់ផ្ដើមពិបាកយើងចាប់ផ្ដើមពិបាកខ្លាំងជាងគេពេលណាមីងនៅណាទៅ?

ខ៖ ៤ឆ្នាំហើយ!

ក៖ ៤ឆ្នាំហើយណេះមីង?

ខ៖ ៤ឆ្នាំឆ្នាំហ្នឹងហើយ!

ក៖ អូ៎!

ខ៖ ៤ឆ្នាំចាប់ផ្ដើមវាឈឺខ្ញុំចាប់ពិបាក។

ក៖ អូ៎ដោយសារតែអត់មានអ្នករកប្រាក់ចំណូល?

ខ៖ ហ្នឹងៗ!

ក៖ ជួយផ្ទុកណេះមីងណេះ?

ខ៖ ហ្នឹងហើយប្រាក់ចំណូលអីគ្រូពីដើមបានប្ដីចំហណាស់។

ក៖ បាទ!

ខ៖ ទោះបីយើងគ្រុនឈឺកូនឈឺយើងនៅមើលកូនប្ដីទៅរកស៊ីទៅបានលុយបានកាក់មកទោះបីទៅស៊ីឈ្នួលគេក៏យើងមានលុយចាយដែរ។

ក៖ ត្រូវមីង!

ខ៖ ដល់ពេលឥឡូវនេះអ្នកបង្គោលក្រាក់ដួលហើយយើងបានអី។

ក៖ អូ៎បាទ!

ខ៖ ហ្នឹងហើយទី១ដំបូងមីអូនឈឺមើលមីអូនមើលៗមីមួយដែរឆ្កួតនិងណា។

ក៖ បាទ!

ខ៖ មើលៗអត់ជាមើលៗអត់ជាក៏ខ្ញុំរកស៊ីទៅក៏ចេះតែតេកតក់ៗទៅក៏វាគ្រាន់បើដែរដល់ពេលអាអូនធ្លាក់ខ្លួនឈឺទៀតអស់រលីង។

ក៖ អស់ម៉ង?

ខ៖ អើអស់រលីងអស់រលីងចឹងទៅនឹកឃើញថាអស់ក៏វាអស់ទៅប៉ាវានៅចេះតែដើររកតេកតក់ៗទៅបានចាបយបានស៊ីធ្លាក់ខ្លួនឈឺមួយទៀតឡើង៣អើខ្ញុំអ្នកជាម្នាក់ទៀតដើរឆ្កួតរាប់មេឃរាប់ផ្កាយហើយព្រោះវាពិបាកចិត្ត។

ក៖ អូ៎បាទ!

ខ៖ ចាស! ហ្នឹងហើយ!

ក៖ រួចចុះមីងគិតថាចឹងសំរាប់ជីវភាពយើងសព្វថ្ងៃឥឡូវនៅពិបាកទេណេះមីងណេះ?

ខ៖​ អើពិបាកមែនទែនតែម៉ងគ្រូមានពិបាកធម្មតាពិបាកមែនទែន។

ក៖ អត់មាននរណាផ្គត់ផ្គង់ក្នុងក្រុមគ្រួសារ?

ខ៖ ចាស! គេគេក្រុមគ្រួសារគេដែរណាស់គ្រូគេជួយយើងបានមួយគ្រាៗតិចតួចៗអាណគេឈ្នះជួយយើងគ្រូ។

ក៖ កូនចៅគេ?

ខ៖ គេកូនគេប្រពន្ធគេអត់ឃ្លានដែរចំណែកយើងនេះគេផ្ទុកហើយគេមិនអោយយើងអត់ទេគ្រូហេស! តិចតួចៗនិងវាមិននេះទេប៉ុន្តែចំណែកយើងវាក្នុងសង្គមគ្រួសារវាអត់មាននរណាគល់ចំហរទៀត។

ក៖ បាទមីង!

ខ៖ បើចំហរដួលហើយមានតែខ្ញុំម្នាក់ឯងទៅម៉េចរួច។

ក៖ អូ៎ត្រូវមីង!

ខ៖ ចាស!

ក៖ រួចចុះកូនមីងដែរអត់ទាន់មានក្រុមគ្រួសារគាត់ធ្វើការជួយយើងដែរមីងហេស?

ខ៖ ជួយយើងគា្នផឹកក៏មិនចេះស៊ីក៏មិនចេះដែរប៉ុន្តែជួយឈ្នះយើងអត់មានឧបករណ៍រកផងគ្រូ។

ក៖ បាទ!

ខ៖ ស៊ីឈ្នួលគេដែរនិងវាបានប៉ុន្មានរួចប៉ាវាទៅធ្វើសំណង់ទាំងឈឺហាស! ទៅឥឡូវឈប់អោយទៅឈឺអត់បានដេកទេ។

ក៖ អូ៎!

ខ៖ អាពោះវះណុងហោស!

ក៖ បាទមីងបាទ!

ខ៖ គាត់លើកសំណង់ទៅឈឺ។

ក៖ អូ៎!

ខ៖ ហ្នឹងហើយចេះតែទ្រាំសិនទៅ។

ក៖ ចឹងមានន័យថាយើងតាំងពីតូចរហូតមកដល់ឥឡូវយើងអត់ទាន់មានភាពសប្បាយទេណេះមីងណេះ?

ខ៖ ចាស!

ក៖ នៅលំបាកលំបិននៅឡើយ?

ខ៖ អត់គ្មានបណ្ដោយ។

ក៖ អូ៎បាទមីងចុះអើ..កាលពីក្មេងហាសមីងធ្លាប់មានគោលបំណងថាមីងធំឡើងមីងចង់ធ្វើអីមួយទេមីងធ្លាប់គិតអត់?

ខ៖ អើខ្ញុំធ្លាប់គិតថាចេះដល់ខ្ញុំចាស់ទៅខ្ញុំប្រឹងរកលុយខ្លួនឯងទុកអនាគត់យើងចាស់ណាស់។

ក៖ បាទមីង!

ខ៖ នៅលក់ឥវ៉ាន់លក់ចាប់ហ៊ួយទៅយើងអត់ចេះអក្សរក៏យើងនៅចេះគិតតិចតួចដែរណាស់។

ក៖ បាទមីងបាទ!

ខ៖ លក់ទៅនៅផ្ទះទៅយើងអត់ធ្វើអីជួយប្ដីទៅរកស៊ីជួយផ្គួបគា្នទៅវាមានបានដល់ពេលខ្ញុំចឹងទៅលែងចេញម៉ង។

ក៖ យើងអត់មានដើមទុនដើម្បីរកណេះមីងណេះ?

ខ៖ ហ្នឹងវាមានដើមទុនអីបើយើងឈឺអស់រលីង។

ក៖ អូ៎!

ខ៖ បើយើងកុំឈឺទៅមានដើមទុនទោះបីយើងល្ងង់ខ្លៅក៏យើងវិញ្ញាណយើងនៅចេះគិតដែរណាស់គ្រូ។

ក៖ បាទមីងបាទ!

ខ៖ ក៏យើងប្រឹងរកចេះតែបានទៅមុខទៅគ្រូបើយើងនៅចេះបានទុនអីរកទៅមុខ។

ក៖ បាទមីង!

ខ៖ នៅវិលគិតយូរៗដដែរគិត។

ក៖ អូ៎បាទ!

ខ៖ គិតយូរៗទៅមកៗនៅដដែរៗនិងអត់មានការគិតគូរអីចេញចេះបានទុនអីរកទៅមុខ។

ក៖ បាទមីង!

ខ៖ នៅវិលគិតយូរដដែរគិត។

ក៖ អូ៎បាទ!

ខ៖ គិតយូរៗទៅមកនៅដដែរៗបើយើងអត់មានការ។

ក៖ យើងអត់មានការ..?

ខ៖ គិតអត់ចេញ។

ក៖ មីងអត់ដឹងថាត្រូវធ្វើអីទេឥឡូវ?

ខ៖ ចាស! ដឹងត្រូវធ្វើអីទេគ្រូហេសវាវីវុលអស់ហើយក្នុងខ្លួន។

ក៖ អូ៎ចុះអើមីងខ្ញុំមានសំនួរចុងក្រោយមួយមីងបើសិនជាចង់អោយមីងផ្ដែផ្ដាំទៅកូនចៅជំនាន់ក្រោយៗមីងមានពាក្យពេចន៍អីដើម្បីចង់ផ្ដែផ្ដាំទៅពួកគាត់ហេសមីង?

ខ៖ ខ្ញុំផ្ដាំទៅកូនជំនាន់ក្រោយថាអោយប្រឹងរកស៊ីកុំអោយដូចខ្ញុំចឹងហាស!

ក៖ បាទមីងចុះអើមីងមានធ្លាប់ទូន្មានព្រានប្រដៅពួកគាត់អោយជៀសវៀងពីអំពើដែរអត់ល្អក្នុងសង្គមដូចជាជក់គ្រឿងញៀនជក់អីមីងធ្លាប់ផ្ដែផ្ដាំទៅពួកគាត់អត់?

ខ៖ កូនខ្ញុំអត់មិនបាច់ផ្ដាំមិនបាច់និយាយគឺកូនខ្ញុំចេះគិតជាងអីទាំងអស់។

ក៖ ចឹងហោសមីងហោស?

ខ៖ ព្រោះវាធ្លាប់កំសត់គឺវាអត់ភ្លើតភ្លើន។

ក៖ អូ៎!

ខ៖ អត់និយាយរួមទៅយើងអត់មានសប្បាយ។

ក៖ បាទមីង!

ខ៖ ដល់អត់មានសប្បាយចឹងវាអត់មានភ្លើតភ្លើន។

ក៖ ពួកគាត់ដឹងដែរណេះមីងណេះ?

ខ៖ ហ្នឹងហើយព្រោះវាកំសត់ណាស់។

ក៖ បាទមីងបាទចុះអើ..មីងមានធ្លាប់ទូន្មានព្រានប្រដៅពួកគាត់ថាអើឥឡូវយើងអើនៅពេលដែរកូនៗធំឡើងកូនសំរេចតាមគោលបំណងម៉ែដែរម៉ែអត់បានសំរេចអីចឹងហាសមីងធ្លាប់ទូន្មានព្រានប្រដៅពួកគាត់អត់?

ខ៖​ អត់ប្រាប់វាថាអោយវាគំនិតតាមខ្ញុំទេព្រោះអីវាអោយវាបែករកស៊ីគ្រែងវាដូចថាមួយពូជវាមានដុះមួយពីរចឹងហាសគ្រូ។

ក៖ បាទមីង!

ខ៖ ណាស់ហើយអោយវាដឹងកំសត់កំរម៉ែរបៀបម៉េចអោយចេះឈឺចាប់។

ក៖ អូ៎បាទ!

ខ៖ កុំអោយដល់ធំឡើងកូនមានបានកូនភ្លើតភ្លើនហាសគ្រូ។

ក៖ បាទមីង!

ខ៖ កូនខ្ញុំអត់អីទេព្រោះអីវានឹកឃើញប្រវត្តិកំសត់។

ក៖ អូ៎បាទ!

ខ៖ អត់កូនខ្ញុំស្រាក៏អត់ផឹក បារីក៏អត់ជក់។

ក៖ អើល្អហាសណេះមីងទាំងអស់គា្ន?

ខ៖ ទាំងអស់គា្នអាបងក៏អត់ចេះអាប្អូនក៏អត់ចេះ។

ក៖ អូ៎!

ខ៖ អត់ចេះទាំងអស់បារីក៏អត់ជក់ ស្រាក៏អត់ចេះផឹកបានផឹកគេម្ដងៗមកវិញស្រាវឹងពុលត្រលប់តាលិនដាក់សេរ៉ូម។

ក៖ អូ៎!

ខ៖ បើអាមួយនោះវិញទៅផឹកទៅការគេមកវិញដាក់សេរ៉ូមវាអត់ចេះផឹកហោស!

ក៖ គេចេះតែបង្ខំហើយណេះ?

ខ៖ ហ្នឹងហើយគេចេះតែបង្ខំដាក់តិចហើយដាក់បន្តិចគេឌុបមកដល់ផ្ទះដាក់សេរ៉ូម។

ក៖ បាទមីងបាទចឹងអើមីងមានពាក្យពេចន៍អីដែរចង់ផ្ដាំផ្ញើរទៅកូនចៅជំនាន់ក្រោយៗទៀតទេមីង?  
ខ៖ ហ្នឹងហើយ!

ក៖ ទាំងកូនទាំងចៅហាស?

ខ៖ ហ្នឹងហើយខ្ញុំផ្ដាំថាអោយកូនប្រឹងរកស៊ីកុំអោយប្របេកពិបាកដូចខ្ញុំហាសណាស់។

ក៖ បាទមីង!

ខ៖ ហ្នឹងហើយកុំអោយកំសត់ដូចខ្ញុំ។

ក៖ អូ៎ប៉ុន្តែសំរាប់មីងឥឡូវមីងមានចៅប៉ុន្មាននាក់ហើយមីង?

ខ៖ មើលចៅមើលអានេះ៤ អានោះ២ ៦នាក់។

ក៖ ៦នាក់ទាំងអស់?

ខ៖ ចាស!

ក៖ អូ៎បាទមីង ចឹងចុងក្រោយខ្ញុំអរគុណច្រើនមីងដែរបានអោយខ្ញុំពិភាក្សាជាមួយមីងទាក់ទងពីប្រវត្តិរបស់មីង?

ខ៖ ចាស!

ក៖ ដែរមីងបានរៀបរាប់ទាំងភាពលំបាកនិងភាពជូចត់របស់មីងចឹងហាសណាស់មីង?

ខ៖ ចាស!

ក៖ បាទ! ចឹងអើចុងក្រោយខ្ញុំសុំការអនុញ្ញាតិមីងដើម្បីដាក់ការសម្ភាសមួយនិងទៅក្នុងវេបសាយរបស់សាលាដើម្បីតំកល់ទុកអោយកូនចៅៗរបស់មីងបានស្គាល់ បានដឹងពីប្រវត្តិដែរមីងបានរៀបរាប់កន្លងមកអើ..ខាងលើចឹងហាសណាស់?

ខ៖ ចាសៗ!

ក៖ ចឹងអត់អីទេណេះមីងណេះ?

ខ៖ ចាស! ខ្ញុំក៏អរគុណលោកគ្រូដែរ។

ក៖ បាទមីងបាទចឹងអរគុណច្រើនមីង